নাবালিকা ধর্ষণে ফাঁসির সাজার অর্থ সাবালিকা ধর্ষণে উৎসাহ! - -\nপ্রথমবার্তা ডেস্ক রিপোর্ট : দেশে ধর্ষণ সংক্রান্ত মামলায় কড়া শাস্তির বিধান আনতে চলেছে কেন্দ্র সরকার। যেখানে বলা হয়েছে অনূর্ধ্ব ১২ বছরের কোনও নাবালিকা ধর্ষণের শিকার হলে সেই ধর্ষককে ফাঁসির সাজা দেওয়া হবে। এই আইন কার্যকর হওয়ার অর্থ কি ১২ বছরের উর্ধ্বে মেয়েদের ধর্ষণে পুরুষদের উৎসাহিত করা! আশংকা প্রকাশ করেছেন লেখিকা তসলিমা নাসরিন।\nনয়া শাস্তি বিধান অনুসারে, মহিলাদের ধর্ষণের ঘটনায় ন্যূনতম সাজা ১০ বছর। ১২ বছরের কমবয়সী মেয়েকে ধর্ষণ করলে ন্যূনতম সাজা ২০ বছরের জেল, সর্বোচ্চ সাজা মৃত্যুদণ্ড।\n১২ বছরের কমবয়সীকে গণধর্ষণ করলে সাজা যাবজ্জীবন কারাবাস বা মৃত্যুদণ্ড। ১৬ বছরের কমবয়সীদের ধর্ষণ করলেও ন্যূনতম সাজা ১০ বছরের বদলে ২০ বছরের কারাদণ্ড। সর্বোচ্চ শাস্তি আমৃত্যু কারাবাস। অধ্যাদেশে বলা হয়েছে, ১৬ বছরের নীচের কাউকে ধর্ষণ বা গণধর্ষণ করলে অভিযুক্তরা আগাম জামিনও পাবেন না। রাষ্ট্রপতি স্বাক্ষর করলেই অধ্যাদেশ আইনে পরিণত হবে।\nগফরগাঁওয়ে মাদক ব্যবসায়ীসহ আটক ২\n‘শালার পো শালা,ট্যাকা কবে দিবা’\n'রসগোল্লার আবিষ্কারক বরিশাল অঞ্চলের লোক'\nকামড় দেয়ার অপরাধে খেয়েই ফেললেন গ্রামবাসীরা!\nসরকার পতনের আন্দোলন নির্বাচনে কারচুপি হলেই\nবাংলার মুখের কমিটি গঠন সভাপতি মতিয়ার সম্পাদক\nখালেদার মুক্তি দাবি,রাজধানীতে ছাত্রদলের বিক্ষোভ\nবিপিএল খেলতে এসে কপাল পুড়ল পাকিস্তানি পেসারের!


'আমাকে নিজের ঘনিষ্ঠ বন্ধু বলতো, অথচ বিয়েতে নিমন্ত্রণ করলোনা'! অনস্ক্রিন 'মা' অনিন্দিতার বিয়েতে নিমন্ত্রণ না পেয়ে অভিমানী অভিনেত্রী শ্রুতি দাস - Kolkata Journal\nHome/বিনোদন/বাংলা সিরিয়াল/‘আমাকে নিজের ঘনিষ্ঠ বন্ধু বলতো, অথচ বিয়েতে নিমন্ত্রণ করলোনা’! অনস্ক্রিন ‘মা’ অনিন্দিতার বিয়েতে নিমন্ত্রণ না পেয়ে অভিমানী অভিনেত্রী শ্রুতি দাস\n‘আমাকে নিজের ঘনিষ্ঠ বন্ধু বলতো, অথচ বিয়েতে নিমন্ত্রণ করলোনা’! অনস্ক্রিন ‘মা’ অনিন্দিতার বিয়েতে নিমন্ত্রণ না পেয়ে অভিমানী অভিনেত্রী শ্রুতি দাস\nটলিউডের অন্যতম স্পষ্টবক্তা একজন অভিনেত্রী হলেন শ্রুতি দাস। ইতিমধ্যেই ছোটপর্দার বিভিন্ন সিরিয়ালে যাকে দেখতে পেয়েছেন দর্শকরা। সেই তালিকায় রয়েছে ‘দেশের মাটি’ থেকে শুরু করে ‘ত্রিনয়নী’র মত ধারাবাহিক। তবে এবার ‘দেশের মাটি’ ধারাবাহিকের এক সহকর্মীর বিরুদ্ধে ক্ষোভ প্রকাশ করতে দেখা গেল অভিনেত্রী শ্রুতি দাসকে। প্রসঙ্গত এর আগে একাধিকবার বিভিন্ন ইন্টারভিউতে শ্রুতি জানিয়েছেন টলিউডের বিনোদন জগতে সত্যিকারের বন্ধু খুবই কম পাওয়া যায়। তবে এবার তাদের মধ্যেই একজনের বিরুদ্ধে মুখ খুলতেই দেখা গেল অভিনেত্রীকে।\nপ্রসঙ্গত ‘দেশের মাটি’ ধারাবাহিকে শ্রুতির মায়ের চরিত্রে অভিনয় করেছিলেন টলিউড অভিনেত্রী অনিন্দিতা রায় চৌধুরী যিনি কিছুদিন আগে টলিউড অভিনেতা সুদীপ সরকারের সঙ্গে বিবাহ বন্ধনে আবদ্ধ হয়েছেন। সেই বিয়ের অনুষ্ঠানে উপস্থিত ছিলেন টলিউড অভিনেত্রী মানালি দে। তবে সেখানে আমন্ত্রণ পাননি শ্রুতি। তিনি জানিয়েছেন অনিন্দিতার বিয়ের খবর তৃতীয় ব্যক্তির কাছ থেকে জানতে হয়েছিল তাকে।\nতারপরেও অভিনেত্রীকে আইবুড়ো ভাত খাইয়ে ছিলেন তিনি কিন্তু বিয়েতে তাও নিমন্ত্রণ মেলেনি তার। এর উত্তরে অভিনেত্রী অনিন্দিতা রায় চৌধুরী জানিয়েছেন অত্যন্ত ছোট করে ঘরোয়া ভাবে বিয়ে করেছেন তিনি। এরপরে বিয়ের পার্টি হলে সেখানে অবশ্যই আমন্ত্রিতের তালিকায় থাকবেন শ্রুতি। তবে বলাই বাহুল্য গোটা বিষয়টি নিয়ে বেশ চাঞ্চল্যের সৃষ্টি হয়েছে সোশ্যাল মিডিয়ায়।\nAnindita Roy Choudhury Desher Mati Shruti Das Star Jalsa Sudeep Sarkar\nবৌ হিসাবে মিঠাইকে ছেড়ে দেবে সিড? নতুন ভূমিকায় মিঠাইতে আসছে সিদ্ধার্থ মোদক! বদলে যাচ্ছে সিদ্ধার্থ মিঠাইয়ের সম্পর্ক


যে কারণে বার বার ‘পলাশী ’ আসে। ইতিহাস ও ঐতিহ্য - Mohioshi\nবসর ঘুরে আবারও হাজির হয়েছে ২৩ শে জুন, পলাশী দিবস। প্রায় ২৬৪ বসর আগের এই দিনে নবাব সিরাজুদ্দৌলাকে যুদ্ধ নামক এক প্রহসনের মাধ্যমে ক্ষমতা হতে সরিয়ে বাংলার ক্ষমতা দখল করা হয়েছিল। নিরেট ক্ষমাতার হাত বদলই ভেবেছিল বরাবরই ‘রাজনীতি আমার পছন্দ নয়’ কিংবা ‘আমি ভাই অরাজনৈতিক’ বচন কপচানো বাংগালি। তারা সেদিন বুঝতেই পারেনি যে, সিরাজের পতন এর মাধ্যমে ক্ষমতা নয় দেশটাই হাতছাড়া হয়ে গেছে।\nসেই থেকে রথী মহারথীরা কতো শত গবেষণা প্রবন্ধ রচনা করেছেন, কত শত বক্তৃতা বিবৃতি দিয়েছেন। সিরাজের জন্য কান্না করেছেন। কেউ কেউ আবার তার দোষত্রæটি খুঁজে খুঁজে হয়রাণ হয়ে গেছেন। কিন্তু একটা কাজ সম্ভবত কেউই করেননি, সেটা হলো, কোন দীর্ঘ সামাজিক, রাজনৈতিক ও আদর্শিক নৈরাজ্যের ধারাবাহিকতায় বাংলায় দেশবিক্রির এই নাটকটা মঞ্চস্থ হলো?\nনিজেদের দোষ গোপন করাটা বরাবরই মানুষের একটা বৈশিষ্ঠ। সুযোগ পেলেই মানুষ তা করবে। অন্যের ঘাড়ে চাপিয়ে দিয়ে নিজে সাজবে নির্দোষ মাসুম! ঠিক এই কাজটাই করে চলেছি আমরা বিগত দুইশত চৌষট্টিটা বসর। কেউ নিজেদের দোষটা খুঁজে দেখছি না, সব দোষ ঐ ব্যাটা সিরাজ, মীর জাফর, ঘষেটি বেগম আর উমিচাঁদ কিংবা রাজা রায়দূর্লভ প্রমূখ ওদের। আমরা সবাই নির্দোষ।\nপলাশীর ট্রাজেডি যে পথ দিয়ে একটি সমাজে আসে, সেই পথটা চিনতে না পারলে ওরকম ট্রাজেডি বার বার আসবে দেশে বা সমাজে। কাজেই কোন পথ ধরে পলাশীর সেই নাটক মঞ্চস্থ হতে পেরেছে, সেটাকে চিনতে হবে নিজের এবং ভবিষ্যৎ প্রজন্মের নিরাপত্তার স্বার্থেই।\nপঞ্চদশ শতাব্দির শেষভাগে (১৪৯২) এসে বিষ্ময়কর আন্দালুসের ইসলামি শাসনকে উৎখাতের মাধ্যমে পুরো স্পেন থেকেই ইসলামি শাসন এবং মুসলমান সম্প্রদায়কে উৎখাত করা গেছে, এই আনন্দে পোপ এবং খৃষ্টজগত উচ্ছসিত। তারা যেন আকাশে উড়ছেন। বিশ্বময় খৃষ্টবাদকে ছড়িয়ে সকল দেশ ও জনপদ নিজেদের আয়ত্বে এনে সম্পদের পাহাড় গড়ার স্বপ্নে বিভোর। ফার্ডিনান্ড ও ইসাবেলার পরিকল্পনা ও পোপের অনুমতিতে দলে দলে পুর্তগিজ অভিযাত্রীরা বেরিয়ে পড়ে। তারই ধারাইবহকতায় আন্দালুসের পতনের মাত্র পাঁচ বসরের মাথায় ভাস্কো দা গামা এসে হাজির (১৪৯৭)।\nচোর ডাকাতকে স্বর্ণের গুদাম চেনানোর মতো ঘটনা ছিল এটা। ভাস্কো ডা গামা ভারতে প্রথম ট্রিপ শেষ করে ফেরত যাবার মাত্র বৎসর চারেকের মধ্যেই ইউরোপের বাজারে, ইটালির ভ্যালেন্সিয়াতে দাস হিসেবে ভারতীয়দের বিক্রি করা শুরু হয়।\nপরবর্তি বসর দুয়েকের মধ্যেই আর এক পর্তুগিজ Pedro Alvarez ৩৩টি যুদ্ধজাহাজ আর ১৫০০ সৈন্য নিয়ে সদলবলে এলেন। তখন দক্ষিণ ভারতের উপকূলীয় এইসব এলাকায় মুসলিম সালতানাত প্রতিষ্ঠিত ছিল আরব নৌ বাণিজ্য রমরমা যে মুসলমানদের উৎখাত করেছে স্পেনের মাটি হতে, ভারতের উপকূলে সেই মুসলমানদের একচ্ছত্র আধিপত্য পর্তূগিজদের সহ্য হবার কথা নয়।\nকাজেই Pedro Alvarez দেরি না করে স্থানীয় ও আরব মুসলমানদের উপরে ঝাঁপিয়ে পড়ে। ঘাটে ঘাটে নোঙ্গর করা আরব বণিকদের জাহাজগুলো ধ্বংস করে পুড়িয়ে দেয়। বহু আরব বণিকদের ধরে ধরে হত্যা করে। আচমকা এধরনের নৈরাজ্যের বিরুদ্ধে রুখে দাঁড়ায় স্থানীয় মুসলমান ও হিন্দু উভয় সম্প্রদায়।\nকালিকটের জামুরিন রাজার যে জামুরিন রাজা দাক্ষিণাত্যে পর্তূগিজ আগমণের একেবারে শুরু থেকেই বিরোধিতা করে আসছিলেন। তিনি প্রতিরোধ গড়ে তুললেন আশে পাশের সকল মুসলমান বণিক ও যোদ্ধাদের নিয়ে। তার বাহিনীর বেশিরভাগ যোদ্ধাই ছিলেন আরব ও স্থানীয় মোপলা মুসলমান এবং কিছু হিন্দু প্রজা। বাহিনীটির নেতৃত্ব দিচ্ছিলেন মারক্কার স্থানীয় দুইজন মোপলা মুসলিম সেনাপতি; কুঞ্জ আলি এবং কুট্টি আলি।\nএই দুই মুসলিম যোদ্ধার নেতৃত্বে ভারতীয়রা পাল্টা আক্রমণ করে বসে পর্তুগিজ বাহিনীকে। পেদ্রো আলভারেজ (Pedro Alvarez ) এর নেতৃত্বে আগত তেত্রিশটা জাহাজ বহরের মধ্যে প্রায় কুড়িটাই ধ্বংস হয় তার আসে দেড় হাজার পর্তূগিজ সৈন্যদের মধ্যে প্রায় সাড়ে আটশতজন ভবলীলা সাঙ্গ করে। পেদ্রো আলভারেজ প্রচন্ড মার খেয়ে অবশিষ্ঠদের নিয়ে কোনমতে গিয়ে আশ্রয় নেয় কোচিনের স্থানীয় হিন্দু রাজার কাছে।\nভারতে প্রেরিত বাহিনীর প্রায় অর্ধেক পর্তূগিজ সৈন্যের এই শোচনীয় পরিণতি পর্তূগালের শোকের মাতম তোলে। তারা ক্রোধে আক্রোশে ফেটে পড়ে নতুন পরিকল্পনা প্রণয়নে মাঠে নামে। মাত্র কয়েকবসর আগে ভারত থেকে ফেরত যাওয়া ভাস্কো দ্যা গামার মুখে এদেশের ঐশ্বর্য আর সম্পদের বিবরণ শুনে পর্তূগালের সরকার রোমের ভ্যাটিকানে পোপের কাছে দূত পাঠান উপহার সামগ্রীসহ।\nএইসব উপহার সামগ্রীর মধ্যে মধ্যে অন্যতম একটা দর্শনীয় বস্তু, বস্তু ঠিক নয়, প্রাণী; ভারতীয় হাতিও ছিল। ইতোপূর্বে পোপ জীবনেও কখনও হাতি দেখেন নি, এই বিচিত্র ও প্রচন্ড শক্তিশালী প্রাণী সন্মন্ধ্যে অনেক কথা শুনেছেন বটে। জীবনে প্রথমবারের মতো প্রকান্ড শক্তিশালী ও অদ্ভূত প্রাণি হাতি দেখে পো স্ববান্ধব বিগলিত হয়ে পর্তূগিজ দূতকে জিজ্ঞেস করলেন; তিনি আগত দূতকে কিভাবে সম্মানিত করতে পারেন?\nপর্তূগিজ দূতের বেশি কিছু না, একটা মাত্র আব্দার; মহামান্য পোপ যদি দয়া করে ঘোষণা দেন এই মর্মে যে, ‘আটলান্টিকের ওপারে দক্ষিণ আমেরিকা আর পুবের দিকের ভারতীয় অঞ্চলে পর্তূগিজ বণীকদের ব্যবসার অধিকার আছে’ তা হলেই তারা কৃতজ্ঞ থাকবে। আন্দালুসের মাটি হতে ইসলাম উৎখাতে সফল রাজা রাণী ফার্ডিান্ড ও ইসাবেলার সেই আাব্দার মেনে নিয়ে তিনি বিনাদ্বিধায় সে ঘোষণা দিয়ে ডিক্রি স্বাক্ষর করলেন।\nএর মাত্র কয়েক বসরের মধ্যেই আলফানসো ডি আল বুকার্ক পূর্ণ প্রস্তুতি নিয়ে আবারও এলেন ভারতে। ততোদিনে পেদ্রো আলভারেজ কোচিনের স্থানীয় হিন্দু রাজার সহায়তায় ব্যবসা জমিয়ে নিতে শুরু করেছেন। বিপরিতে অন্যান্য স্থানীয় হিন্দু বা মুসলিম রাজার তুলনায় কোচিনের রাজারও ব্যবসা ভালো জমে উঠছে, তিনিও খুশি। সবাই খুশি। খুশির জোয়ার বইছে । সেই খুশিতে যোগ দিতে স্বসৈন্যে এলেন আলফানসো ডি আল বুকার্ক।\nআলফানসো এবারে পূর্ণ সামরিক পরিকল্পনাতেই এগুলেন। মাত্র পাঁচ বৎসরের মধ্যেই বাণিজ্য কুটিরের ছদ্মাবরণে কোচিনে তৈরি করলেন প্রথম দূর্গ। কেরালার রাজার ক্ষমতা হলো না বাধা দেবার, সে নিজেই তখন পর্তূগিজ বণিকদের হাতের পুতুল ! ১৫১০ খৃষ্টাব্দের মধ্যে দক্ষিণ পশ্চিম উপকূলীয় এলাকা গোয়া’য় প্রথম পর্তূগিজ কলোর্নি বানিয়ে ফেলেলেন। এতোদিন কোন না কোন স্থানীয় ভারতীয় রাজার উপরে নির্ভর করতে হতো, কিন্তু এবারে তাদের নিজেদের বসার জায়গা হলো অন্তত। এখান থেকেই তারা যুদ্ধ চালিয়ে গেল উপকূলব্যাপী ছোট ছোট মুসলিম সালতানাতগুলো বিরুদ্ধে।\nকালিকটের জামুরিন হিন্দু রাজা পর্তূগিজ আগমণের সূচনা থেকেই প্রতিরোধ গড়ে তুলেছেন আশে পাশের সকল মুসলমান বণিক ও যোদ্ধাদের নিয়ে মুসলিম সেনাপতি কুঞ্জ আলি এবং কুট্টি আলি’র সেনাপতিত্বে। সেই রাজাই শেষপর্যন্ত মুসলমানদের সাথে বিশ্বাসঘাতকতা করে পর্তূগিজদের সাথে সন্ধী করেন!\nএ বিশ্বাসঘাতকতা পুরো মুসলমান সম্প্রদায়কে চরম ঝুঁকির মুখে ফেলে। হিন্দু মুসলিম সম্পর্ক ও পারষ্পরিক আস্থায় মারাত্মক ধ্বস নামে। যে দু’টি সম্প্রদায় শত শত বৎসর পাশাপাশি বন্ধুর মত বসবাস করে এসেছে, তাদের সেই সম্পর্ক ও সম্প্রীতিতে অবিশ্বাস আসন করে নেয়।\nস্থানীয় ছোট খাটো হিন্দু রাজারাও (যেমন; Kolathiri, Quilon এবং Purakkad প্রমূখ) প্রতিপক্ষকে পরাস্থ বা তাদের হাত থেকে নিজেদের রাজ্য রক্ষার জন্য পর্তুগিজদের আহ্বান করেছে, তাদের সহায়তা নিয়েছে। এ সুযোগকে পর্তূগিজরা কাজে লাগিয়েছে পুরোমাত্রায়। কোন ইউরোপীয় দখলদার শক্তি কর্তৃক সাফল্যজনকভাবে ভারতের একটি গোষ্ঠীকে অপর কোন গোষ্ঠীর বিরুদ্ধে লেলিয়ে দিয়ে কার্যস্বিদ্ধির ধারাও এখান থেকেই শুরু।\nএভাবেই পর্তূগিজরা ১৫০৩ খৃষ্টাব্দে কোচিন, ১৫০৫ কান্নালৌর, ১৫১০ খৃষ্টাব্দে গোয়া এবং ১৫১১ খৃষ্টাব্দে মালাক্কা প্রণালী দখল করে দুরপ্রাচ্যের ইন্দোনেশিয়া থেকে আফ্রিকার মোজাম্বিক পর্যন্ত এক বিশাল নৌ রুটের উপরে নিজেদের দখলদারিত্ব প্রতিষ্ঠা করে।\nপায়ের নীচে মাটি শক্ত হয়ে গেলে তারা শত্রু মিত্র কাউকেই ক্ষমা করেনি। মালাবার উপকূলের পরাজিত মুসলমান, এমনকি, হিন্দুদেরও হত্যা করেছে, নারীদের রক্ষিতা বানিয়েছে, শিশু, যুবকদের দাস হিসেবে বিক্রি করে দিয়েছে আটলান্টিকের ওপারে ওয়েস্ট ইন্ডিজে। আজও সেখানে হিন্দু-মুসলমান ভারতীয়দের বংশধররা বিদ্যমান। এই দাস ব্যাবসায় বহু হিন্দু ব্রাহ্মণ এবং গোয়ায় ভারতীয় নারীদের গর্ভে পর্তূগিজদের ঔরষে জন্ম নেয়া এ্যাংলো ইন্ডিয়ানরা জড়িয়ে গেলে তারা অর্থনৈতিক উন্নয়নের ছোঁয়া পায়। উন্নয়নের জোয়ার আসে স্পেন ও পর্তূগালেও! রাতারাতি সেখানে বিপ্লব ঘটতে দেখে ঘর ছেড়ে ছুটে আসে প্রতিবেশি ফ্রান্সও। শুরু হয় দেশ ও জনপদ দখলের মহোৎসব!\nনিজেদের আভ্যন্তরীণ দ্বন্দে, তাতার ও ক্রুসেডারদের বর্বরতায় আব্বাসীয় খেলাফত ততোদিনে ইতিহাস। উমাইয়্যাদের তো আন্দালুস থেকে উৎখাত করেছে। মুসলিম উম্মাহর সামনে কোন অভিভাবক নেই এক ওসমানীয় খেলাফত ছাড়া। কিন্তু ওসমানীয় খেলাফত তখন পুর্ব ইউরোপের হাঙ্গেরি, ভিয়েনা, বুলগেরিয়া’সহ আশে পাশের নানা জনপদে অভিযানে ব্যস্ত। আর নিজেদের আভ্যন্তরীণ ক্ষমতার দ্বন্দ তাদেরও ছিল।\nঠিক এরকম একটা সময়ে আরও একটা ঘটনা ঘটে যায়, ভারতের বাইরে, কিন্তু ঘটনাটা পুরো ভারতের, এমনকি, পুরো মুসলিম বিশ্বের গতিধারাই বদলে দিয়েছে। সেটা হলো ‘সাফাউই’ বা ‘সাফাভি’ নামক কট্টর ও উগ্রপন্থী শিয়া গোষ্ঠীর নেতা শাহ আব্বাস পারস্যের ক্ষমতায় আসীন হন। উগ্রপন্থী, কট্টর সুন্নীবিরোধি এই গোষ্ঠী পারস্যের বুকে হাজার হাজার ইসলামিক স্কলার, সুন্নী আলেম, এমনকি, মধ্যপন্থী শিয়া আলেমদেরকেও নির্দ্বিধায় হত্যা করে। ইরানের বুকে দীর্ঘ সাড়ে আটশত বৎসর ধরে চলা ইসলামের গৌরবজনক অবস্থান থেকে বিচ্যুত করে শিয়া ধর্মকে ইরানের রাষ্ট্রীয় ধর্ম হিসেবে ঘোষণা করে (১৫০১)। শুরু হয় এক ভিন্ন অধ্যায়।\nএ সময় ভারতের লোকসংখ্যা ছিল আঠারো কোটি। ওদিকে ইংলিশ চ্যানেলের ওপারে ইংল্যান্ড তখন পৃথিবীর সবচেয়ে বড়ো বস্তি। স্যাঁতসেঁতে কর্দমাক্ত জলাভুমিতে পচিশ লক্ষ মানুষের মানবেতর জীবন। আলু আর সমুদ্র বা নদীর মাছ পুড়িয়ে খেয়েই কোনমতে জীবন বাঁচায়। শতকরা ৯০জন গ্রামে বাস করে, সারা বসর রোগ আর মহামারীর মহোৎসবে গড় আয়ু মাত্র ৩৫ বসর, শতকরা ৯০জন শিশু প্রথম জন্মবার্ষিকির আগেই মারা যায়। খুন ডাকাতি লুটতরাজ অহরহ ঘটছে। শতকরা প্রায় পচাত্তর ভাগ থেকে আশি ভাগ লোকই দারিদ্রসীমার নীচে বাস করে।\nরাণী প্রথম এলিজাবেথ দিশেহারা। তাঁর এক পরামর্শক; বুড়ো দার্শনিক জন ডি (John Dee) পরামর্শ দিলেন বাইরের দেশ দখল করে ‘ব্রিটিশ এম্পায়ার’ প্রতিষ্ঠার। ইতিহাসে প্রথমবারের মতো ‘ব্রিটিশ এম্পায়ার’ বাক্যটি তিনিই উচ্চারণ করেন। বুড়োকে রাজদরবারের অন্যান্যরা তো বটেই, এমনকি, রাণীও পাগল ঠাউরেছেন। ঠাট্টা করেছেন। বেচারা বুড়ো জন ডি উপহাসের পাত্র হয়ে অনাদরে, অনাহারে একরম বিনা চিকিৎসায় মরেছেন। এ যেন আমাদের কবি ফররুখের মতো অবস্থা। পৃথিবীর সব দূরদর্শী মানুষগুলোকেই বোধ হয় অপরিণামদর্শী দেশবাসী এভাবেই প্রতিদান দেয়! জন ডি যে সম্ভাবনা দেখতে পেয়েছিলেন পুর্তুগাল আর ফ্রান্সের ঘটনা বিবেচনায়, সেটা দেখার মতো জ্ঞানচক্ষু ছিল না ইংলিশ সমাজের অধিকাংশজনেরই।\nপর্তূগালের নাটকীয় উত্থান শুনে এক ইংরেজ ব্যবসায়ী রালফ ফিচ (Ralph Fitch) ভাগ্যের সন্ধানে সেখানে যান, কিন্তু পাত্তা না পেয়ে নিরাশ হন। দেশে গিয়ে কি করবেন? খাবেনই বা কি? তাই দেশ না ফিরে পর্তূগিজরা যে দেশে গিয়ে ভাগ্য ফিরিয়েছে, সেই ভারত অভিমুখে যাত্রা করেন এবং একসময় এসে দক্ষিণ ভারতে নামেন। সবখানেই পর্তূগিজদের আধিপাত্য, কোন ইংলিশম্যানকে তারা পাত্তা দিতে রাজী নয়। ফলে বাধ্য হয়ে উত্তরে দিকে যাত্রা করলেন।\nরালফ ভারতের জনপদকে খুব কাছ থেকে দেখতে থাকলেন। বর্ণবাদভিত্তিক এ সমাজে এক গোষ্ঠী অপর গোষ্ঠীর দ্বারা নিষ্পেষিত ও জর্জরিত। প্রতিটি গোষ্ঠী তার প্রতিদ্বন্দী গোষ্ঠীর বিরুদ্ধে প্রতিশোধ নেবার সুযেগে থাকে। যে কোন মূল্যে তা গ্রহণও করে মনের ঝাল মেটাতে। এখানে প্রত্যেকে প্রত্যেকের শত্রু, বন্ধুত্বের ভান ধরে থাকে কেবল!\nখুব গুরুত্বপূর্ণ তথ্য রালফের জন্য, একজন ইংরেজের জন্য। অচিরেই তিনি ভিড়ে যান সম্রাট আকবরের দরবারে (১৫৭৯)। সম্রাটের সাথে বন্ধুত্ব এবং মাত্র বসর দুয়েকের মধ্যেই খোদ রাণী এলিজাবেথের ব্যক্তিগত অনুরোধে আকবর তাকে মোগল দরবারে ইংল্যান্ডের রাষ্ট্রদূত হিসেবে বরণ করে নেন। শুরু হয় ইতিহাসের এক টার্নিং পয়েন্ট।\nরালফ পানপেয়ালার বন্ধু আকবরকে পরামর্শ দিচ্ছেন কিভাবে তার রাজ্যকে নিরুপদ্রব রাখা যায়, আকবর বিনিময়ে তড়িঘড়ি গঠিত ইংলিশ কোম্পানি ‘ Elizabeth’s Levant Company ’কে (ইস্ট ইন্ডিয়া কোম্পানীর পূর্বসূরী) ভারতে বিশেষ সুবিধায় বাণিজ্য, দিল্লিতে গির্জা প্রতিষ্ঠা, রাজপরিবারে খৃষ্টধর্ম শিক্ষা দেয়াসহ সবরকম সুবিধা দিয়েছেন (১৫৮৬-৮৮)।\nওদিকে সুন্নী মুসলমানদের হাতছাড়া হওয়া শিয়া ইরানে ইংরেজ দুই সহোদর; রবার্ট শালি আর উইলিয়াম শার্লি পর্যটকের ছদ্মবেশে এসে চাকুরি নিলেন শাহের অধিনে। ছোট ভাই রবার্ট শার্লিকে ইরানি সেনাবাহিনী আধুনিকায়নের দায়িত্ব দেয়া হলো (১৫৮৮)। মাত্র পাঁচ বসরেই ইরানের সেনাবাহিনী তাদের শক্তি পরখ শুরু করলো উসামানীয় খেলাফতের বিরুদ্ধে।\nবসর দুয়েকের মধ্যেই (১৫৯১) ভারতে ‘হায়দ্রাবাদ’ নামক পুরোমাত্রায় শিয়া শহর প্রতিষ্ঠিত হলো সুলতান কুলি কুতুব কর্তৃক। ততদিনে দক্ষিণ উপকূলে পর্তূগিজদের প্রতিদ্বন্দী ফরাসি এবং ইংরেজ বণিকরাও হাজির। আর বিজাপুরের সুলতান আদিল খাঁন ও আহমেদনগরের শাসক নিজাম শাহ মিলে পর্তুগিজদের দূর্গ Chalyam মাটির সাথে মিশিয়েছেন (১৫৬৪)। ঐতিহাসিক শ্রীধারা মেননের মতে; ‘সেটাই ছিল ভারতে পর্তূগিজদের পতনের শুরু।’\nতবে কারণটা ভিন্ন। নেহেরুর ভাষায়; ‘সে (ভারত) সব সময়ই প্রতিরোধ গড়ে তুলেছে, কখনও সফল হয়েছে, কখনোবা ব্যর্থ। এমনকি, যখন সে ব্যর্থ হয়েছে, তখনও তার ব্যর্থতাকে স্মরণে রেখে সুযোগের অপেক্ষায় থেকে নিজেদের সেভাবেই তৈরি করেছে। তার কৌশল দুই ধরনের; লড়াই করে আগ্রাসী শক্তিকে তাড়িয়ে দেয়া, আর যাদের পরাজিত করা সম্ভব হবে না, তাদেরকে ভেতর থেকেই হজম করে ফেলা।’\nভারত পর্তূগিজদের হজম করে ফেলেছে। আল বুকার্ক আর ভাস্কো ডা গামা অগণিত ভারতীয়কে হত্যা করে তাদের স্ত্রী কন্যাদের বিয়ে করতে হুকুম দিয়েছিলেন নিজ সৈন্যদের। এভাবেই ভারতীয় সংস্কৃতির ছোবলে পর্তূগিজ শাসন হজম হয়ে যায়। ইংরেজরা ঢালাওভাবে ভারতীয় সাংস্কৃতি গ্রহণের ভূলটা করেনি। উল্টো তাদের জন্য সবচেয়ে বড়ো আতংক; ইসলামি সাংস্কৃতিকে কলুষিত করেছে, করিয়েছে ভারতীয় হিন্দু ও কট্টর শিয়াদের দিয়ে। সম্রাট আকবরকে তারা এ কাজে লাগিয়েছে।\nহায়দ্রাবাদ ভারতের বুকে উগ্র শিয়ামতবাদের তীর্থস্থান হয়ে উঠলো। সাফাউই ইরান হতে সৈনিক, প্রশাসক, আলেম এসে ভারতে আসন গাড়লো। বিগত একটি শতাব্দি ক্রমাগতভাবে নির্যাতনের মুখে সুন্নী অনেক আলেম-ওলামা সুফীবাদের দিকে ঝুঁকে সমাজ, রাষ্ট্র ও রাজনীতি হতে সরে যাওয়ায় শুন্যস্থান পূরণ করলেন তারা এবং আরও বেশি কঠোর হলেন সুন্নী আলেমদের প্রতি। এ সময়ে ভারতের বুকে সুফিবাদের বিস্তার ঘটার কারণও এটাই।\nআকবরের মা হামিদা বানু, তার অভিভাবক বৈরাম খাঁ, আবুল ফজল, তার ভাই ফৈজি শিয়া মতাদর্শী, আবুল ফজল শিয়া হয়েও ছিলেন পাঁড় নাস্তিক। তাদের বাবা শেখ মুবারাকও শিয়া। রিক্ত হাতে আসা এ পরিবার রাষ্ট্রীয় সুবিধা পেতে আকবরের দরবারে পরামর্শদাতা সেজে বসলেন। খুঁটির জোর দুটো; এক; কুরআন-হাদিসের জ্ঞান থাকায় বিকৃত ফতওয়া দেবার যোগ্যতা এবং দুই; প্রতিবেশি সাফাউই শাহের নেকনজর।\nআকবরের আগে ভারতবর্ষে ক্রমাগত নয়টি মুসলিম রাজবংশ শাসন করলেও কেউই চল্লিশ বৎসরের বেশি টেকেনি। তাই আকবরের মনে রাজ্য হারাবার ভয় থাকায় তিনি সহজ পথ ধরলেন। Alexander Walker এর ভাষায় ‘আকবর অন্যান্য মহান ধর্মের সাথে ইসলাম ধর্মকে মিলিয়ে একটা সার্বজনীন সহনশীল ধর্ম উদ্ভাবনে সচেষ্ট হন, এটা আকবরকে তার অমুসলিম প্রজাদের কাছে প্রিয়পাত্র করে তোলে’।\nরাজপুতরা নিজ কন্যা, বোন, আত্মীয়াকে আকবরের স্ত্রী হিসেবে রাজপ্রসাদে তুলে দিলে হিন্দু ধর্ম, সংস্কৃতি ও জীবানাচারের অবাধ অনুপ্রবেশে মোগল সাম্রাজ্যসহ পুরো মুসলিম সমাজ অস্তিত্তসংকটে পড়ে। মুসলিম শাসকরা জীবনের লক্ষ্য উদ্দেশ্য হারিয়ে বিশ্বের সবচেয়ে বড় ভোগবাদী ও বিলাসী শাসকে পরিণত হয়। প্রমাণ জাহাঙ্গির আর তার রাণীর শখের বশে মাছের নাকে হীরার নোলক পরানো, শাহজাহানের ৩ কোটি ২০লক্ষ রুপীতে (আধুনিক ২০ বিলিয়ন রুপী) তাজমহল, ১১৫০ কেজি সোনা, ২২৪ টি হীরা দিয়ে ময়ুর সিংহাসন, ১২ বিলিয়ন ডলারের কোহিনূর মুকুট তৈরি!\nঅথচ পচিশকোটি (১৭৫৬) ভারতবাসীর মানবিক মর্যাদা, সামাজিক ও অর্থনৈতিক সাম্য প্রতিষ্ঠা, শিক্ষার আধুনিকায়ন ও বিজ্ঞানচর্চার কোন ব্যবস্থা হয়নি। জুন মাসের প্রচন্ড রোদে পা পুড়ে যাওয়া থেকে বাঁচতে এক জোড়া পুরোনো জুতো চুরির অপরাধে চোরের পা গোড়ালী হতে কেটে ফেলেন! আকবরে ন্যায়বিচারের নমূনা !!\nবিগত আড়াইশত বসরে তৈরি হওয়া চরম বঞ্চনা, অপমান, শোষণ আর জুলুমে পরিপূর্ণ এরকম সমাজে যখন ইংরেজরা কিছু খুদ কুঁড়ো ছিটিয়েছে, দু’পয়সা কামানোর সুযোগ দিয়েছে, সেই সুযোগ নিতে সামান্য মুদি দোকানদার কান্তমুদি ছুটে গিয়েছে নিজ নবাব আলিবর্দীর বিরুদ্ধে হেস্টিংসকে সাহায্য করতে। বিনিময়ে মাত্র এক দশকেই কান্তমুদি ‘কান্তজমিদার’। একই পথে মীর জাফর থেকে ঘষেটি বেগম, রাজদূর্লভ প্রমূখ হেঁটেছে। নিজেদেরকে বঞ্চিত ভেবে প্রাপ্ত সুযোগ নিয়েছে।\nসুযোগ নিয়েছে ইংরেজরাও। ভারতবাসীর আত্মকোন্দলের সুযোগে দীর্ঘ ১৯০ বসরে নিয়ে গেছে ৪৫ ট্রিলিয়ন ডলার! চলতি অর্থবসর (২০২১-২২) বাংলাদেশের প্রস্তাবিত বাজেট ৭২ বিলিয়ন ডলার; এ যাবতকালের সর্ববৃহৎ। চুরি হয়ে যাওয়া ৪৫ ট্রিলিয়ন ডলারে বাংলাদেশ দীর্ঘ ৫৯৮ বসর একটা পয়সা না কামিয়েও ঘুমিয়ে ঘুমিয়ে কাটিয়ে দিতে পারতো!\nঅবস্থার কি পরিবর্তন হয়েছে? আজও কি নিজেরা আত্মকলহে নিমগ্ন নেই? আজও কি অর্থনৈতিক বৈষম্য, জুলুম নির্যাতন আর অবিচার সমাজের রন্ধ্রে রন্ধ্রে বিদ্যমান নেই? আজও কি মিলিয়ন মিলিয়ন ডলার চুরি হয়ে যাচ্ছে না? আজও কি আমরা এক গোষ্ঠীকে অপর গোষ্ঠীর বিরুদ্ধে লেলিয়ে দিচ্ছি না? আমরা কি নিজেদের সাংস্কৃতিক স্বকীয়তাকে বিসর্জন দিচ্ছি না? অবলীলায় জুলুম করছি না? জুলুম করে নির্লজ্জের মতো ক্ষমতার বড়াই দেখাচ্ছি না? আজকের বঞ্চিত নির্যাতিত আর নিপীড়িতরাই নিশ্চিত একদিন ঘষেটি বেগম, মীর জাফর হবে প্রতিশোধ নিতে। অপেক্ষা কেবল উপযুক্ত সময় ও সুযোগের!\nঅর্থাৎ আরও একটা পলাশীর সকল পথই খোলা রয়েছে আজও। পলাশীর পূনরাগমণ ঠেকানোর পথ একটাই; ইনসাফ ও ন্যায় বিচার, মানবিক মর্যাদা, অর্থনৈতিক ও সামাজিক সাম্য প্রতিষ্ঠা এবং জাতিয় ঐক্যের সাথে সাথে ‘সবার আগে আমার দেশের স্বার্থ, তারপরে অন্য কিছু’ এই চেতনা ধারণ ও লালন করার মধ্যেই।\nলেখকঃ ইংল‍্যান্ডের বেসরকারী মানসিক হাসপাতালের সাবেক সহকারী পরিচালক ও লেখক, ইংল‍্যান্ড\nলেখকের প্রকাশিত আরও লেখা পড়ুন-\nফিলিস্তিন বিবাদে আরব নেতৃত্ব, ইতিহাসের এক ঝলক\nকলম্বিয়া সরকার ও ফার্ক গেরিলাগোষ্ঠী\nদু:খ কেবল এটুকুই যে…..\nবিশ্বের সবচেয়ে দামি খাবার কী জানেন?\nএকশো আশি ডিগ্রি বাঁক-বিদ্রোহী কবি কে?


সউদী-ভারত সম্পর্ক ও ভ‚রাজনীতির পরিবর্তন\nহোসেন মাহমুদ : হালের ভ‚রাজনীতিতে নাটকীয় সব পরির্তন লক্ষ করা যাচ্ছে। এ সবের কোনো কোনোটি ব্যাপক কৌত‚হল সৃষ্টি করেছে, কোনো কোনোটি অনেকের চিন্তার গোড়ায় ধোঁয়া দেয়ার পরিস্থিতি সৃষ্টি করেছে। এক্ষেত্রে সর্বশেষ খবর হচ্ছে, ভারত-সউদী আরব ক্রমবর্ধমান ঘনিষ্ঠতা যা পাকিস্তানের হৃদস্পন্দনকে দ্রæততর করে তুলছে, ভ্রƒ কুঁচকে উঠছে চীনের।\nবেশি আগে নয়, দ্বিতীয় বিশ^যুদ্ধোত্তর সময় থেকে যদি আমরা বিশ^ পরিস্থিতি লক্ষ করি, দেখতে পাব, বিশ^রাজনীতিতে বিস্ময়কর রকম পরিবর্তন সংঘটিত হয়েছে। যেমন প্রধান বিশ^শক্তির আসন থেকে স্থানচ্যুতি ঘটেছে ব্রিটেনের, সে স্থান দখল করেছে যুক্তরাষ্ট্র। বিশে^র চালকের আসনে যুক্তরাষ্ট্রের পাশে প্রায় সমান্তরাল পরাক্রমে উঠে এসেছে সোভিয়েত ইউনিয়ন। বিশে^র বড় অংশই দু’টি বলয়ে বিভক্ত হয়ে পড়েছে, প্রবল হয়েছে ¯œায়ু যুদ্ধ। এরপর মধ্য ষাটের দশকে পারমাণবিক শক্তির কাতারে নীরব অভ্যুদয় ঘটেছে অনেকটাই অপরিচিত দেশ চীনের। সেদিন চীনকে দেখা হয়েছে সম্ভাব্য গুরুত্বপূর্ণ শক্তি হিসেবে। এর পরবর্তী বিস্ময়কর ঘটনা হচ্ছে সোভিয়েত ইউনিয়নের ভাঙ্গন ও বিশ^ থেকে সমাজতন্ত্রের কার্যত বিলুপ্তি। এদিকে বিশে^ সন্ত্রাসবাদের উত্থান ও তার বিরুদ্ধে যুক্তরাষ্ট্রসহ পশ্চিমা দেশগুলোর সর্বাত্মক লড়াই বিশ^কে এক নতুন পরিস্থিতির সম্মুখীন করেছে। যখন সন্ত্রাসবাদের উল্লম্ফন দৃশ্যমান তখন বিশে^ প্রাধান্য বিস্তারের ক্ষেত্রে সূচনা হয়েছে এক নতুন লড়াইয়ের। এ ভ‚রাজনীতির লড়াই ভীষণ চমকপ্রদ, যা বিশে^ এনেছে সম্পূর্ণ নতুন মাত্রা। এখন বিশে^র বিপুল অংশ জুড়ে পরিলক্ষিত হতে যাচ্ছে তার পরিবর্তনের প্রভাব।\nভ‚রাজনীতির ক্ষেত্রে এ লড়াইয়ের সূচনা হয়েছে মূলত চীনকে ঘিরে। বিশ শতকের মধ্যকালোত্তর সময়ে পারমাণবিক ক্ষমতা অর্জন চীনকে হঠাৎ করেই বিশে^ উল্লেখযোগ্য এক শক্তির কাতারে নিয়ে আসে। শতাব্দীর পর শতাব্দী আফিমসেবী চীনের কেটে গেছে ঘুমিয়ে। ব্রিটিশরা তো বটেই, এমনকি জাপানের মত জনসংখ্যা-সম্পদে তুলনামূলকভাবে ন্যূন দেশও বিশাল চীনকে আংশিকভাবে লাঞ্ছনা ও নির্যাতনের অগৌরবে মুড়ে দিয়েছে। যদিও উনিশ শতকেই পাশ্চাত্যের কাছে স্পষ্ট হয়ে যায় যে, চীন এক ঘুমন্ত মহাশক্তি, কিন্তু মাও সে তুং চীনকে আধুনিক বিশে^র দ্বারে উপস্থাপনের আগে তাকে উপযুক্ত মর্যাদা দিতে সর্বত্রই অনাগ্রহ দেখা গেছে। যাহোক, সম্ভাব্য বিশ^শক্তি হিসেবে চীনকে মূল্যায়িত করার পর যুক্তরাষ্ট্র জাতিসংঘের স্থায়ী সদস্য হিসেবে তার প্রাপ্য আসনটি লাভে সহায়তা করে। এদিকে যুক্তরাষ্ট্রের প্রতি হুঁশিয়ারি সংকেত ধ্বনিত করে একুশ শতকের প্রথম দশকে বিশে^র দ্বিতীয় বৃহৎ অর্থনীতি হিসেবে চীনের উল্লম্ফন ঘটে। তাই রাশিয়া নয়, চীনকে স্থাপন করা হয় যুক্তরাষ্ট্রের প্রধান প্রতিদ্ব›দ্বীর স্থানে। তখন পর্যন্ত একটি আপাত শান্ত বিশ^ পরিস্থিতি বিদ্যমান ছিল। কিন্তু ২০১৫-১৬ সালে দক্ষিণ চীন সাগরে চীনের ক্রমবর্ধমান উপস্থিতির প্রয়াস যুক্তরাষ্ট্রের টনক নড়ায়। এ পর্যায়ে বিশে^ প্রাধান্য বিস্তার ও সামরিক শ্রেষ্ঠত্ব সপ্রমাণের বিষয়টি তার কাছে সর্বাধিক গুরুত্বের বিষয় হয়ে দাঁড়ায়। এদিক দক্ষিণ চীন সাগরে চীনের প্রাধান্য বিস্তারের প্রয়াস জাপান, ভিয়েতনাম ও ফিলিপাইনকে উদ্বিগ্ন করে তোলে। বিশেষ করে জাপান তার সাবেক শত্রæ চীনের এ প্রয়াসকে ভবিষ্যত পেশি প্রদর্শনের আগাম ইঙ্গিত হিসেবে গণ্য করে। এ অবস্থায় শুরু হয় ভূরাজনীতিতে নতুন চাঞ্চল্য। চীনকে নিজের শ্রেষ্ঠত্বের কথা জানাতে ও বন্ধু জাপানকে নতুন করে পাশে টানতে ও তাকে আশ^স্ত করতে এগিয়ে আসে যুক্তরাষ্ট্র। মার্কিনীরা বিশে^র বাণিজ্যিক নৌপথের স্বাধীনতা বহাল রাখার সর্বজনীন সত্য সমুন্নত রাখার পতাকা উড়িয়ে দক্ষিণ চীন সাগর এলাকায় কয়েক দফা যুদ্ধজাহাজ পাঠায়। এদিকে এ ঘোলাটে পরিস্থিতির সুযোগ পুরোমাত্রায় নেয় ভারত। আগামী দিনে চীনের মোকাবেলায় শক্তি প্রদর্শনের পরিকল্পনা থেকে নতুন মিত্র সন্ধান করছিল মার্কিনীরা। ভারতের দিকে তাদের দৃষ্টি পড়েছিল আগেই। এ অবস্থায় প্রবল হয়ে উঠতে থাকা প্রতিবেশী চীনকে ঠেকাতে ও বিশে^র শক্তি বলয়ে ভারতকে প্রতিষ্ঠিত করার মোদি সরকারের একান্ত আগ্রহ ভারত-যুক্তরাষ্ট্র মৈত্রী সম্পর্ককে নতুন মাত্রায় উন্নীত করে। এখন ভারত ও যুক্তরাষ্ট্র ঘনিষ্ঠতম বন্ধু। চীনের বিরুদ্ধে যুক্তরাষ্ট্রের পাশে দাঁড়াতে ইউরোপীয় মিত্ররা অনুৎসাহী হলেও এ ক্ষেত্রে ভারতের উৎসাহের অভাব নেই। আর একদিকে পাকিস্তান আরেকদিকে চীনকে ঠেকানোর মার্কিন প্রয়াসে যোগ দিয়ে ভারত ইতোমধ্যে নিজেকে বিশে^র জঙ্গি শক্তির তালিকায় স্থাপিত করেছে।\nবিশ^ শক্তিবলয়ে চীন আজ যুক্তরাষ্ট্র-ভারতের প্রধান শত্রæ। ভারত যুক্তরাষ্ট্রের পাশে অবস্থান নিয়ে, জাপানের সাথে সম্পর্ক জোরদার করে, ভিয়েতনামে অস্ত্র বিক্রি করে চীনের বিরুদ্ধে নিজ প্রভাব বলয় বৃদ্ধি করেছে, করছে। এ অঞ্চলে ভারতের বিপরীতে চীন শ্রীলংকায় নিজের প্রভাব বাড়িয়েছে, নেপালের সাথে তার সম্পর্ক জোরদার করে চলেছে, মিয়ানমারের সাথে ঘনিষ্ঠতা আরো গভীর করছে। অন্যদিকে ভারত-যুক্তরাষ্ট্র শক্তির ক্রমবর্ধমান প্রীতি ও নৈকট্য উদ্বিগ্ন পাকিস্তানকে আরো বেশি করে ঠেলে দিচ্ছে চীনের কোলে। বর্তমানে যুক্তরাষ্ট্র সন্ত্রাসবাদের অভিযোগ তুলে পাকিস্তানকে পরিত্যাগ করার চূড়ান্ত পর্যায়ে রয়েছে। ওয়াকিবহালরা জানেন, ১৯৪৭ পরবর্র্তী কালে ভারতের শ্রেষ্ঠতম কূটনৈতিক ও সামরিক সাফল্য হচ্ছে পাকিস্তানকে টুকরো করতে পারা। আর দ্বিতীয় সাফল্য হচ্ছে যুক্তরাষ্ট্র থেকে পাকিস্তানকে বিচ্ছিন্ন করে ফেলা। তার তৃতীয় সাফল্যও এখন দৃশ্যমানÑ তা হচ্ছে আফগানিস্তান-পাকিস্তানের মধ্যে বৈরিতার স্থায়ী দেয়াল তোলা। আফগানিস্তান এখন ভারতের হাতের মুঠোয়। ভারতের সমর্থনে আফগানিস্তান এখন পাকিস্তানের বিরুদ্ধে প্রচন্ডভাবে সোচ্চার। অনেকেই নিশ্চিত যে ভারতের পরের তীর হচ্ছে বেলুচিস্তান।\nএখানেই শেষ নয়। ভারত সম্প্রতি হাত বাড়িয়েছে পাকিস্তানের অন্যতম প্রধান আর্থিক উৎসের দিকে। সউদী আরবের সাথে পাকিস্তানের বন্ধন দীর্ঘদিনের এবং দু’দেশের মধ্যে রয়েছে ঘনিষ্ঠ সামরিক মৈত্রী। পাকিস্তানি সৈন্যদের কয়েকটি কন্টিনজেন্ট সেখানে মোতায়েন রয়েছে বহু বছর ধরেই। বলা হয়, পাকিস্তানের পরমাণু সক্ষমতা লাভে আর্থিক যোগানের সিংহভাগই যুগিয়েছে সউদী আরব একটি ‘ইসলামী বোমা’র আশায়। পাকিস্তানের সাথে ধর্মীয় সম্পর্ক থাকার কারণে সউদী আরবসহ গোটা মধ্যপ্রাচ্যে ভারত বহুকাল প্রভাব বিস্তার করতে পারেনি। কিন্তু মোদির কূটনীতি ২০১৬ সালে সংযুক্ত আরব আমিরাতের কাছ থেকে ভারতকে সাড়ে ৭শ’ কোটি ডলার ঋণ এনে দিয়েছে। তার চেয়ে বড় কথা, কাশ্মীরী মুসলমান নিগ্রহ ও গুজরাটে মুসলিম হত্যাকান্ডের কথা বেমালুম ভুলে গিয়ে বিশ^ মুসলমানের পুণ্যভূমি ও প্রাণকেন্দ্র সউদী আরবের বাদশাহ সালমান মুসলমানদের রক্তে হাত রাঙানো মোদিকে কয়েক মাস আগে লালগালিচা সংবর্ধনা প্রদান করেছেন। সর্বশেষ জানা গেছে, ভারতের পররাষ্ট্রমন্ত্রী সুষমা স্বরাজ এ ফেব্রæয়ারিতে সউদী আরব সফরে যাচ্ছেন, আর সউদী বাদশাহ এ বছরের শেষদিকে ভারত সফরে আসবেন। নয়া দিল্লীতে নতুন সউদী দূতাবাস ভবন নির্মাণ সম্পন্ন হওয়ার পর তা উদ্বোধন করবেন তিনি। বলা দরকার, ভারত ইতোমধ্যে ইসরাইলের সাথে ঘনিষ্ঠ সম্পর্ক গড়ে তুলেছে। তা এতটাই ঘনিষ্ঠ যে ইসরাইল ভারতের তৃতীয় বৃহৎ অস্ত্র সরবরাহকারী দেশে পরিণত হয়েছে। অন্যদিকে ভারতীয় বিশেষ বাহিনীকে সামরিক প্রশিক্ষণও দিচ্ছে তারা।\nপাকিস্তান ভারত-সউদী সম্পর্কের নতুন মাত্রা বিন্যাসের প্রতি তীক্ষè নজর রাখছে। কয়েক দশক ধরে পাকিস্তানের সাথে ঘনিষ্ঠতা ফিকে হয়ে আসার অর্থ সউদী আরবের পাকিস্তান নীতিতে অত্যন্ত গুরুত্বপূর্ণ পরিবর্তন ঘটতে চলেছে। এ পরিবর্তন অচিরেই ভারত-সউদী সামরিক সম্পর্কে রূপ নিতে পারে। বিশ্লেষকদের ধারণা, রিয়াদ-নয়াদিল্লী সম্পর্ক বহুমুখী সম্পর্কে রূপ নিতে চলেছেÑ আসলে যা হতে চলেছে কৌশলগত সম্পর্ক। সেক্ষেত্রে পাকিস্তানে সউদী অর্থ প্রবাহ গতি হারাবে। ফলে ব্যর্থ রাষ্ট্রের অসম্মান থেকে দেশটির উত্তরণ প্রয়াস আরো ব্যাহত হবে। এক্ষেত্রে সউদী যুবরাজ মোহাম্মদ বিন সালমানের ভূমিকা সবিশেষ গুরুত্বপূর্ণ। তিনি সউদী কর্মকর্তাদের বলেছেন, তিনি ভারতের সাথে কৌশলগত অংশীদারিত্বকে অনেক উচ্চপর্যায়ে নিয়ে যেতে চান। রিয়াদ-নয়াদিল্লী এ সম্পর্কের উল্লম্ফনকে আকস্মিক মনে করার কারণ নেই। উদাহরণ স্বরূপ বলা যায়, ২০১৬ সালে কাশ্মীরের উরিতে একটি ভারতীয় সামরিক ঘাঁটিতে সন্ত্রাসী হামলার কঠোর নিন্দা জানিয়েছিল সউদী আরব যা পাকিস্তানের কাছে একেবারে অপ্রত্যাশিত ছিল।\nআন্তর্জাতিক বিশ্লেষকদের কারো কারো অভিমত, ভারত-সউদী ক্রমবর্ধমান সখ্য যুক্তরাষ্ট্রের জন্য একটি বার্তা। যুক্তরাষ্ট্র, ইরান, রাশিয়া, ইসরাইল ও মুসলিম বিশে^র সাথে সতর্কতার সাথে ভারসাম্যপূর্ণ নীতি অনুসরণের পথ নিয়েছে ভারত। একই সাথে সে পরস্পর চরম প্রতিদ্ব›দ্বী সউদী আরব ও ইরান এবং ইরানের চরম শত্রæ ইসরাইল এ তিনটি দেশের সাথেই সফলভাবে সম্পর্ক ক্রমশ ঘনিষ্ঠ করে চলেছে। এর অর্থ নয়াদিল্লী স্বাধীন পররাষ্ট্র নীতি অনুসরণে দৃঢ়সংকল্প। সউদী আরব হয়ত মনে করছে, আন্তর্জাতিক ক্ষেত্রে শক্তি ও প্রভাব বিস্তারের দিক দিয়ে ভারত যত দ্রæত অগ্রসর হচ্ছে তাতে অচিরেই সে যুক্তরাষ্ট্রের কাছাকাছি পর্যায়ে উপনীত হবে। সেক্ষেত্রে ভারতকে টপকে কোনো কিছু করা যুক্তরাষ্ট্রের জন্য সহজ হবে না। এ অবস্থায় ভারতের সাথে তার মিত্রতা কাজ দেবে। চীনের জন্য ভারত-সউদী মৈত্রী যারপর নাই উদ্বেগজনক বিষয়। এটি তার ঘনিষ্ঠ মিত্র পাকিস্তানের জন্য অস্থিরতা সৃষ্টি করবেÑ সেটি একটি বিষয়। কিন্তু আসল বিষয় হচ্ছে, ১৯৯৯ সাল থেকে রিয়াদের সাথে স্বাক্ষরিত চুক্তি অনুযায়ী সউদী তেলক্ষেত্রে চীন বিপুল পরিমাণে বিনিয়োগ করেছে। এখন ভারত সেখানে তার প্রবল প্রতিদ্ব›দ্বী হতে চলেছে। ভারত কোনো ক্ষেত্রেই চীনকে সুবিধাজনক অবস্থানে দন্ডায়মান দেখতে রাজি নয়। চীনের তা অজানা নয়।\nসাবেক সোভিয়েত ইউনিয়ন ও বর্তমান রাশিয়ার দীর্ঘকালের মিত্র ভারত আজ যুক্তরাষ্ট্রের ঘনিষ্ঠ মিত্র। ভারতের এই পরিবর্তিত ভ‚মিকা নেপাল, শ্রীলংকা ও পাকিস্তানকে চীনের সাহায্য গ্রহীতা বন্ধু করতে পেরেছে। ভারত সে তুলনায় বেশি এগোতে না পারলেও আফগানিস্তানকে মিত্র করতে পেরেছে ও তাকে নিয়ে ইরানের সাথে চাবাহার বন্দর নির্মাণে অগ্রসর হয়েছে যা অদূর ভবিষ্যতে স্থলপথে মধ্য এশিয়ার দেশগুলোতে পৌঁছতে তার চাবিকাঠি হিসেবে কাজ করতে পারে। আর তা করতে পারলে ভ‚রাজনীতিতে নতুন পরিবর্তন সূচিত হবে।\nদক্ষিণ এশিয়া পরিমন্ডলে ভ‚রাজনীতির এই তরঙ্গভঙ্গে অবস্থানগত কারণে বাংলাদেশের স্থান যে গুরুত্বপূর্ণ তা বলার অপেক্ষা রাখে না। যুক্তরাষ্ট্র বাংলাদেশকে বিভিন্ন সময় সামরিক চুক্তির আওতায় আনতে চেয়েছে। তবে আনুষ্ঠানিকভাবে তা বেশিদূর এগোতে পারেনি। সে তুলনায় ভারতের সাথে বাংলাদেশের সামরিক সহযোগিতা যে কোনো সময়ের চেয়ে অনেক ব্যাপক। চীনের সাথেও বাংলাদেশের সামরিক সহযোগিতাও যথেষ্ট গভীর। বাংলাদেশ সবার সাথে একটি ভারসাম্যমূলক সম্পর্ক বজায় রেখে চলছে।\nভারত-সউদী আরব স¤পর্কের ক্রমাগত ঘনিষ্ঠতার পরিপ্রেক্ষিতে উল্টোপিঠের চিত্রটি মুছে যাচ্ছে। বাবরি মসজিদ ধ্বংস, গুজরাট দাঙ্গায় মুসলিম নিধন, মুসলমানদের গরু জবাই বন্ধের মত কালো দিকগুলো উপেক্ষার চাদরে ঢেকে ফেলা হচ্ছে। ক্রমেই স্পষ্ট হচ্ছে যে সউদী শাহীতন্ত্র এখন আর ইসলাম বা মুসলিম স্বার্থ নিয়ে আগ্রহী নয়Ñ যে কোনো মূল্যে তাদের শাহীতন্ত্র টিকিয়ে রাখতে তারা বেপরোয়া। তাই মসজিদ ধ্বংস ও মুসলিম হত্যাকারী আর ফিলিস্তিনের মুসলিম রক্তপিপাসু ইহুদির সাথে হাত মিলাতে তাদের কোনো দ্বিধা নেই। এতদিন ইসলামের পবিত্র স্থানের হেফাজতকারীদের রক্ষক ছিল খ্রিস্টান যুক্তরাষ্ট্র, আগামীতে হয়ত সে ভ‚মিকা নিতে চলেছে হিন্দু ভারতের হিন্দুত্ববাদী বিজেপি সরকার ও ইহুদি ইসরাইল। হায়রে সউদী আরব, হায়রে মুসলিম বিশ^!\nবাবুল ১২ ফেব্রুয়ারি, ২০১৮, ২:৫৮ এএম says :00\nসময়ের সাথে সাথে অনেক কিছু বদলে যায়\nMir D Khan ১৩ ফেব্রুয়ারি, ২০১৮, ৪:৩৫ এএম says :01\nSaudi Monarchy is under the control of Zionist Israel.India-Israel does have defense pact.So Saudi will abide by the Boss Israel's order and India is ally.If USA can discard Pakistan why not Saudi??.Pakistan needs to Iran Turkey and Pakistan pact revive and rescue Mecca and Medina from the grip of Zionism.


Mamata Banerjee Will Pay Compensation To MD. Shahruk\nজয় শ্রীরাম না বলায় আক্রান্ত মাদ্রাসা শিক্ষক, ক্ষতিপূরন ঘোষণা করলেন মমতা বন্দ্যোপাধ্যায়\nPosted on June 27, 2019 June 27, 2019 Author admin\t0\nWest Bengal Chief Minister Mamata Banerjee Will Pay Compensation To MD. Shahruk\nপার্কসার্কাসে জয় শ্রীরাম না বলায় চলন্ত ট্রেন থেকে মারধর করে ফেলে দেওয়া হয়েছিল মাদ্রাসা শিক্ষক-কে। এদিন ফোনে নিগৃহীত সেই শিক্ষকের সাথে কথা বললেন মুখ্যমন্ত্রী মমতা বন্দ্যোপাধ্যায় (Mamata Banerjee)।\nসূত্রের খবর, ফোন করে খোঁজ নেওয়ার পাশাপাশি আক্রান্ত শিক্ষক মহম্মদ শাহরুখ হালদার-কে ক্ষতিপূরণ দেবে রাজ্য সরকার। এমনি সিদ্ধান্ত নিয়েছেন মুখ্যমন্ত্রী। উল্লেখ্য বৃহস্পতিবার দুপুরে ক্যানিং থেকে শিয়ালদহগামী ট্রেনে উঠেছিলেন আক্রান্ত শিক্ষক। তিনি অভিযোগ করেছেন, “ঢাকুরিয়া স্টেশন যেতেই তাকে ঘিরে ধরে একটি দল”। “বলা হয় জয় শ্রীরাম বলতে”। “তিনি বলতে রাজি না হওয়ায় শুরু হয় মারধর”। “পার্কসার্কাস স্টেশনে এলে ট্রেন থেকে ধাক্কা মেরে প্ল্যাটফর্মে ফেলে দেওয়া হয়েছিল তাকে”।\nTagged Kolkata, Mamata Banerjee\n“একার পক্ষে আর বিজেপি-কে হারানো সম্ভব নয়, বিপদ বুঝেই জোট বার্তা”\nবিদ্যুতের মূল্য বেশী কেন? বৃহস্পতিবার উপায় খুঁজতে বৈঠকে বসছেন বিদ্যুত মন্ত্রী


অভিভাবকগণ প্রতিদিন বাসায় বসে রাজার মতো মাদক গ্রহণ করে - মনের খবর\nHome প্রশ্ন-উত্তর অভিভাবকগণ প্রতিদিন বাসায় বসে রাজার মতো মাদক গ্রহণ করে\nসমস্যা : শুধু ছেলে-মেয়েদের মাদক গ্রহণ নিয়ে এতো আলোচনা কিন্তু যখন অভিভাবকগণ অহরহ প্রতিদিন বাসায় বসে রাজার মতো মাদকগ্রহণ করে সেটা নিয়ে কি সোচ্চার হওয়া উচিত নয়? আমার ধারণা মতে শতকরা ৫০-৬০% ছেলেমেয়ে অভিভাবকেরা এসব লজ্জাহীন কাজের জন্য পাবলিক প্লেসে লজ্জিত হয়। যার ফলে তারাও এক সময় মাদকে আসক্ত হয় এর থেকে পরিত্রাণের উপায় আছে কি? -মাহমুদুল হাসান\nঅধ্যাপক ডা. মহাদেব চন্দ্র মন্ডল : মাহমুদুল হাসান সাহেব আপনার সুন্দর প্রশ্নের জন্য ধন্যবাদ। বর্তমান সময়ের জন্য উপযুক্ত প্রশ্ন কারণ অভিভাবকগণ যদি রাজার মতো মাদক গ্রহণ করে তাদের দেখে দেখে ছেলে-মেয়েরাও কৌতূহলবশত মাদক গ্রহণ করতে পারে। আবার উল্টোটাও হতে পারে। যেমন-কোনো পরিবারের যদি এক ছেলে নেশা করে তবে অন্য বড়ো বা ছোটোদের নেশা করার ঝুঁকি বেড়ে যায় এমনটি অভিভাবকদের নেশা করার ঝুঁকি বেড়ে যায়। যে পরিবারে মুরব্বিরা নেশা করে তাদের ছেলে-মেয়েদের স্কুলে বা রাস্তাঘাটে তাদের অভিভাবকদের নেশার কারণে বিড়ম্বনায় পড়তে হয়। টিটকারী সহ্য করতে হয়। নেশাখোরের ছেলে-মেয়ে বলে। ফলে ছেলে-মেয়েরা না বুঝে বিপথে চলে যায়। নেশা করে, খারাপ পথেও চলে যেতে পারে। মাদক নেশার অন্যকারণও হতে পারে। যেমন-সমবয়সীদের চাপ, বেকারত্ব, মাদকের সহজলভ্যতা, কৌতূহল, পারিবারিক কলহ, ধূমপান, চিকিৎসা সৃষ্ট মাদকাসক্তি ইত্যাদি। মাদকসক্তের মধ্যে ৯৮ ভাগই ধূমপায়ী। অতএব বলা যায় মাদকসক্তির নাটের গুরু হচ্ছে সিগারেট। সে দিন এক অভিভাবক এসেছেন তার ছেলেকে নিয়ে আমার কাছে চিকিৎসা করাতে গাঁজা খায় বলে। তাকে চিকিৎসা দিলাম পরে রোগীর বাবা আমাকে টেলিফোন করে বলে যে, স্যার আমিও আপনার কাছ থেকে চিকিৎসা নিবো। আমি উইড খাই।\nতখন তাকে একটি গল্প বললাম যে, একটি স্কুল পড়ুয়া ছেলে রোজ মিষ্টি খেত। তার বাবা খুব গরীব ছিল তাই এক হুজুরের কাছে নিয়ে গেল সমস্যা সমাধানের জন্য। হুজুর কয়েকদিন পর আসতে বলল এবং তারা আসল হুজুরের সাথে দেখা করল। আবার কয়েকদিন পর আসতে বলল এরপর আসার পর ছেলেকে সুন্দর করে, ভালো কথা বলে বুঝিয়ে বলল, তখন অভিভাবক বলল এই কথা আসেনি। প্রথমদিনই কাউন্সেলিং করতে পারতেন। তখন তিনি বললেন যে, তিনি নিজেও মিষ্টি খেতেন। নিজেরটা নিজের মিষ্টি খাওয়ার লোভ সংবরণ করে তারপর উপদেশ দিলেন। তাই যে পরিবারে অভিভাবক নেশা করে সেই পরিবারের সবাইকে একই সাথে চিকিৎসা নিতে হবে। আর যারা মাদকাসক্তিতে ভুগে অর্থাৎ আসক্ত ব্যক্তির সাথে সাধারণত মা নেশা না করেও মাদকাসক্তিতে ভুগে ফলে চিকিৎসা বাধাপ্রাপ্ত হয়। অতএব এখানে তার চিকিৎসা অর্থাৎ কাউন্সেলিং করা জরুরি।\nএর থেকে পরিত্রানের উপায় হচ্ছে তিনভাবে,\n১. চাহিদা হ্রাস (Demand Reduction)\n২. সরবরাহ হ্রাস (Supply Reduction)\n৩. ক্ষতি হ্রাস (Harm Reduction)\nসরবরাহ হ্রাস : মাদকের একটা অন্যতম কারণ হলো Availability of the substance in the society অর্থাৎ মাদকের সহজলভ্যতা। যে কেউ কৌতূহলবশত বা যেকোন অবস্থায় নেশা করে ফেলতে পারে। দেখা গেছে বন্ধুবান্ধবদের চাপে পড়ে কেউ যদি পরপর কয়েকদিন নেশা করে তবে তার নেশার ওপর নির্ভরশীলতা (Dependency) হওয়ার সমূহ সম্ভবনার ঝুঁকি থাকে। তখন তার চিকিৎসা প্রয়োজন। তাই দেশে সরবরাহ অন্য দেশ হতে সরকারি আইনি প্রক্রিয়ার মাধ্যমে প্রতিরোধের ব্যবস্থা নিতে হবে।\nক্ষতি হ্রাস : ক্রমাগত মাদক গ্রহণের ফলে কিডনি, লিভার ও ফুসফুসের ক্ষতি হয়। যৌনসক্ষমতা নষ্ট হয়ে যায়, রক্তচাপ বেড়ে যায়, হার্ট ও ত্বকের সমস্যা, গর্ভপাত হওয়া, স্মৃতি শক্তি লোপ, এনজাইটিং, ডিপ্রেশন, রক্তশূন্যতা, আত্মহত্যার প্রবণতা, সন্দেহ প্রবনতা এছাড়াও আরও বিভিন্ন ধরনের সমস্যা হতে পারে।\nআই ডি ইউ (IDU) অর্থাৎ ইনজেকশনের ফলে ফোঁড়া, ইনফেকশন, ব্যাকটেরিয়া, এন্ডোকাডটিস, এম্বোলিজম এই সমস্ত ক্ষতি হওয়ার সমূহ সম্ভবনা থাকে।\nIDU এর ফলে HIV/AIDS, Hepatities B ও C এর প্রতিরোধ করা অতএব এজন্য চিকিৎসার জরুরি প্রয়োজন হয়।\nচাহিদা হ্রাস বা নিরোধ শিক্ষা কার্যμম (Demand Reduction): মনে রাখতে হবে চাহিদা হ্রাস করতে পারলে মাদকের সরবরাহ ও কমে যাবে তিনভাবে এটা করা যেতে পারে।\nPrimary Prevention -প্রতিরোধমূলক ব্যবস্থা\nSecondary Prevention – প্রতিকার, চিকিৎসা করা\nTeritary Prevention – পুনর্বাসন করা ও পুনঃআসক্তি প্রতিরোধ\nPrimary Prevention: জনসচেতনতায় সব শ্রেণীর মানুষকে সম্পৃক্ত করা, মাদক বিরোধী প্রচার, মাদক বিরোধী কার্যক্রম-দেয়াল লিখন, ডিজিটাল প্রচার, সভা, সেমিনার, ডকুমেন্টারি, শর্টফিল্ম, প্রিন্ট ও ইলেক্ট্রনিক মিডিয়ার বিজ্ঞাপন, শিক্ষাপ্রতিষ্ঠান সিলেবাসে মাদকের কুফল সম্বন্ধে অন্তর্ভূক্তিকরণ, ধর্মীয় মূল্যবোধ জাগিয়ে তোলা ইত্যাদি কার্যক্রম সরকারি এবং বেসরকারিভাবে ব্যবস্থা নিতে হবে।\nSecondary Prevention: নেশাগ্রস্ত রোগীদেরকে ও অভিভাবকদের সঠিক চিকিৎসা ও পুনঃআসক্তি প্রতিরোধমূলক ব্যবস্থা নিতে হবে, এর জন্য প্রয়োজন বিশেষজ্ঞ চিকিৎসক, সাইকোলজিস্ট, কাউন্সেলর, থেরাপিস্ট, শিক্ষক, অভিভাবক, রিকোভারি ড্রাগএডিক্ট, ধর্মীয় শিক্ষক ইত্যাদি এর মাধ্যমে সমন্বিত চিকিৎসা। এখানে শারীরিক, মানসিক, সামাজিক ও আধ্যাত্মিকমূলক চিকিৎসা লাগবে।\nTeritary Prevention: পুনর্বাসন করা অর্থাৎ যে সমস্ত আসক্ত ব্যক্তিরা সুস্থ হওয়ার পর তাদেরকে স্ব স্ব কাজে ফিরে গিয়ে সুস্থভাবে কর্ম করা বা চাকুরি করা। যারা নিজে ফিরে যেতে অক্ষম, তাদেরকে তাদের যোগ্যতা অনুযায়ী নিয়োজিত করা। বাকিদেরকে হ্যাবিলিটেশন (Habilitation) করে নিয়োগের মাধ্যমে ব্যবস্থা করা।\nতবে সব ক্লাইন্টদের ফলোআপের মাধ্যমে চিকিৎসার আওতায় রাখতে হবে কম পক্ষে দু-বছর বা তার বেশিও লাগতে পারে। সেটা নির্ভর করে তার শারীরিক ও মানসিক সুস্থতা হওয়ার ওপর এবং এসেসমেন্টের ওপর কত দিন চিকিৎসা লাগবে।\nপরিশেষে বলা যায়, এর থেকে পরিত্রাণের উপায় হলো সরকারি-বেসরকারি ও আন্তর্জাতিকভাবে মাদকের হ্রাস করা এবং এর ব্যবস্থা চালিয়ে যাওয়া।\nমনোরোগ ও মাদকাসক্ত বিশেষজ্ঞ\nসাবেক পরিচালক (এসি), জাতীয় মানসিক স্বাস্থ্য ইন্সটিটিউট।\nPrevious articleশিশুর শীতকালীন অসুখের ব্যাপারে সচেতন থাকুন\nNext articleবৈষম্যপূর্ণ বিশ্বে মানসিক স্বাস্থ্য অচিকিৎসায় বা অপচিকিৎসায় গরীবদের মানসিক রোগ


চিকিৎসক নিয়োগে আসছে আরেকটি বিশেষ বিসিএস - Education Bangla\nHome চাকরির খবর চিকিৎসক নিয়োগে আসছে আরেকটি বিশেষ বিসিএস\nচিকিৎসক নিয়োগে আসছে আরেকটি বিশেষ বিসিএস\nকরোনা পরিস্থিতি মোকাবিলায় বিশেষ বিসিএসের মাধ্যমে ৪০৯ জন চিকিৎসক নিয়োগ দেবে সরকার। শুধু মৌখিক পরীক্ষার (ভাইভা) মাধ্যমে এসব চিকিৎসককে জুনিয়র কনসালট্যান্ট (অ্যানেস্থেসিওলজি) হিসেবে নিয়োগ দেওয়া হবে। এ জন্য বিসিএস নিয়োগ বিধিমালা-১৯৮১ সংশোধন করেছে জনপ্রশাসন মন্ত্রণালয়। চলতি মাসেই এই ৪৪তম বিশেষ বিসিএসের বিজ্ঞপ্তি প্রকাশ করা হতে পারে। সংশ্নিষ্ট সূত্রে এসব তথ্য জানা গেছে।\nস্বাস্থ্য মন্ত্রণালয় সূত্র জানায়, দীর্ঘদিন ধরে এ পদে অনেক জনবল শূন্য।\nএ কারণে চিকিৎসাসেবা দিতে হিমশিম খেতে হচ্ছে সরকারি হাসপাতালগুলোকে। এর মধ্যে করোনাকালে সারাদেশে সিসিইউ ও আইসিইউতে রোগীর চাপ আগের চেয়ে অনেক বেশি। ফলে অ্যানেস্থেসিওলজির শূন্য পদ দ্রুত পূরণের জন্য প্রধানমন্ত্রীর কার্যালয় থেকে নির্দেশনা দেওয়া হয়। এরই পরিপ্রেক্ষিতে বিধিমালা সংশোধন করে গত ২৮ জুন গেজেট প্রকাশ করা হয়েছে। এ পদে নিয়োগ পেতে এ বিষয়ে পাঁচ বছরের কাজের অভিজ্ঞতা লাগবে। এ ছাড়া এ বিষয়ে পোস্ট গ্র্যাজুয়েট বা ডিপ্লোমা থাকতে হবে।\nসরকারি কর্ম কমিশনের চেয়ারম্যান মো. সোহরাব হোসাইন বলেন, শর্ত শিথিল করা হলে আলাদা বিজ্ঞপ্তি দিয়ে বিশেষ বিসিএস নিতে হতে পারে। নিয়োগ বিধিমালা সংশোধনের কপি এখনও পিএসসিতে আসেনি। এলে এ বিষয়ে চূড়ান্ত সিদ্ধান্ত নেওয়া হবে। কত নম্বরের পরীক্ষা নেওয়া হবে, সে বিষয়ও কমিশন সভায় আলোচনা করে সিদ্ধান্ত নেওয়া হবে।\nজনপ্রশাসন মন্ত্রণালয়ের অতিরিক্ত সচিব (বিধি অনুবিভাগ) আবুল কাশেম মো. মহিউদ্দিন বলেন, জুনিয়র কনসালট্যান্ট (অ্যানেস্থেসিওলজি) পদে অনেক পদ শূন্য, কিন্তু পদোন্নতির লোক নেই। তাই অভিজ্ঞতাসম্পন্ন লোকদের এ পদে বিসিএসের মাধ্যমে নিয়োগ দেওয়া হবে। এ জন্য বিসিএস নিয়োগ বিধিমালা সংশোধন করে শর্ত শিথিল করা হয়েছে। নিয়োগের প্রস্তাব গত বুধবার স্বাস্থ্য মন্ত্রণালয়ে পাঠানো হয়েছে।\nস্বাস্থ্য অধিদপ্তরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা বলেন, অন্যান্য বিষয়ের মতো অ্যানেস্থেসিওলজি নিয়ে বেশিরভাগ চিকিৎসক পড়তে চান না। ফলে অনেক পদ শূন্য রয়েছে। এসব পদ দ্রুত পূরণে প্রধানমন্ত্রীর কার্যালয় থেকে নির্দেশ দেওয়া হয়েছে। দ্রুত নিয়োগের জন্য এখন কাজ চলছে।\nএদিকে করোনা সংক্রমণের কারণে গত ২২ জুন ৪২তম বিশেষ বিসিএসের চলমান মৌখিক পরীক্ষা স্থগিত করেছে পিএসসি। এর আগে ৩৯তম বিসিএসে (বিশেষ) ২০০ নম্বরের এমসিকিউ এবং ১০০ নম্বরের মৌখিক পরীক্ষা নিয়ে পাঁচ হাজারের মতো চিকিৎসক নিয়োগ দেওয়া হয়েছিল।\nপিএসসি জানায়, করোনায় প্রধানমন্ত্রীর ঘোষণা অনুসারে ৩৯তম বিসিএসের নন-ক্যাডার থেকে দুই হাজার চিকিৎসক নেওয়া হয়। তারা ক্যাডার হিসেবে নিয়োগের জন্য সুপারিশপ্রাপ্ত হন ৩৯তম বিসিএসের অপেক্ষমাণ তালিকা থেকে। স্বাস্থ্য ক্যাডারের সহকারী সার্জন হিসেবে তাদের নিয়োগের সুপারিশ করা হয়। করোনায় ৫ হাজার ৫৪ জন নার্স নিয়োগের সুপারিশপ্রাপ্ত হয়েছেন ২০১৮ সালের সিনিয়র স্টাফ নার্স নিয়োগ পরীক্ষার অপেক্ষমাণ তালিকা থেকে।\n২০১৮ সালের ১০ এপ্রিল চিকিৎসকদের জন্য ৩৯তম বিশেষ বিসিএসের বিজ্ঞপ্তি দেওয়া হয়। ওই বছরের ৩ আগস্ট প্রিলিমিনারি পরীক্ষা অনুষ্ঠিত হয়। এতে ৩৭ হাজার ৫৮৩ জন অংশ নেন। পরীক্ষায় পাস করেন ১৩ হাজার ৭৫০ জন চিকিৎসক। চূড়ান্ত মৌখিক পরীক্ষার পর ৮ হাজার ৩৬০ জন উত্তীর্ণ হন। সেখান থেকে ৪ হাজার ৭৯২ জন চিকিৎসককে নিয়োগের সুপারিশ করে পিএসসি। গত বছর নভেম্বর মাসে তাদের মধ্য থেকে ৪ হাজার ৪৪৩ জনকে স্বাস্থ্য ক্যাডারে নিয়োগ দিয়ে আদেশ জারি করে জনপ্রশাসন মন্ত্রণালয়। বাকিরা অপেক্ষমাণ তালিকায় ছিলেন। ওই তালিকা থেকে এ বছর ১২ ফেব্রুয়ারি ওই ৫৩৫ জন চিকিৎসককে মেডিকেল অফিসার হিসেবে পরিবার পরিকল্পনা কল্যাণ অধিদপ্তরে নিয়োগের সুপারিশ করা হয়েছিল। এ ছাড়া আরও ২৯ জনকে অন্যান্য দপ্তরে নিয়োগের সুপারিশ করা হয়। নতুন করে দুই হাজার চিকিৎসক নিয়োগের সিদ্ধান্তের পরিপ্রেক্ষিতে পিএসসি নন-ক্যাডারে সুপারিশপ্রাপ্ত ৫৬৪ জনের নিয়োগ বাতিল করে দেয়।\nPrevious articleবেতন মিলছে না অনেক শিক্ষাপ্রতিষ্ঠানে\nNext article৫ কোটি টাকা পাচ্ছে মাদরাসা ও কারিগরি প্রতিষ্ঠান, শিক্ষক-শিক্ষার্থী


ইমেল পাঠানোই ছেড়ে দেবেন! Gmail এর জন্য বড়সড় আপডেট আনছে Google\nHome নিউজ ইমেল পাঠানোই ছেড়ে দেবেন! Gmail এর জন্য বড়সড় আপডেট আনছে Google\nনতুন আপডেটে Gmail এর মধ্যে Google Chat, Google Meet ও Google Space এর ট্যাব পাওয়া যাবে\nগুগলের (Google) পরিকল্পনা অনুযায়ী আমূল পরিবর্তনের মুখে জিমেইল (Gmail) পরিষেবা। আজ্ঞে হ্যাঁ, Gmail ব্যবহার করে এমন একাধিক কাজ এখন করা যাবে যা এর আগে কখনোই সম্ভব হয়নি। এর ফলে বদলে যাবে যোগাযোগের পূর্বতন রীতি। সবকিছু ঠিকমতো এগোলে বিশ্বব্যাপী ১.৫ বিলিয়ন Gmail ব্যবহারকারী আলোচ্য প্ল্যাটফর্মের দ্বারা পরিচিতদের ফোনে কল করার পাশাপাশি তাদের সঙ্গে চ্যাটিং ও গ্রুপ ডিসকাসনে শামিল হতে পারবেন। এর সাথে অতিরিক্ত হিসেবে তারা আরো কিছু সুবিধা পাবেন এবং সবটাই সম্ভব হবে অ্যাপ বা ওয়েব ভার্সনের মাধ্যমে।\nগুগলের নতুন আপডেট এসে গেলেই জিমেইল ব্যবহারকারীরা অন্য কোনো অ্যাপ্লিকেশন বা পরিষেবার সাহায্য ছাড়া উপরের কাজগুলি সম্পন্ন করতে পারবেন। গুগল ওয়ার্কস্পেস (Google Workspace) এর নতুন আপডেটে জিমেইলে গুগল চ্যাট (Google Chat), গুগল মিট (Google Meet) ও গুগল স্পেস (Google Space) এর ট্যাব পাওয়া যাবে। ফলে বিভিন্ন পরিষেবার জন্য আর অ্যাপ বদলাতে হবে না।\nনতুন পরিবর্তনগুলির ফলে জিমেইল পরিষেবায় যে অসাধারণ ব্যাপ্তি লক্ষ্য করা যাবে তা সত্যিই প্রশংসনীয়। এক্ষেত্রে গুগল অসাধারণ কাজ করে দেখিয়েছে। আপডেট রোল-আউটের পরে জিমেইল অ্যাপ্লিকেশন খুলে রাখা অবস্থায় কোনো পরিচিত বন্ধু বা স্বজনকে কল করার দরকার পড়লে সেজন্য কন্ট্যাক্ট লিস্ট, ফোন নম্বর বা অন্য কোনো অ্যাপ্লিকেশন হাতড়ে বেড়ানোর দরকার নেই। বরং এজন্য পরিচিতের ইমেইল অ্যাড্রেস ব্যবহার করা যাবে। তার মাধ্যমে ব্যবহারকারী নিজের বন্ধুর ডিভাইসে ফোন করতে পারবেন।\nআবার যেসব ক্ষেত্রে ইমেইল পাঠানো খুব একটা দরকারি নয়, সেই অবস্থায় গুগল চ্যাট (Google Chat) ব্যবহার করে নির্দিষ্ট কন্টাক্টের কাছে মেসেজ পৌঁছে দেওয়া যাবে। এজন্য জিমেইলের চ্যাট ট্যাবে ক্লিক করতে হবে। জিমেইল অ্যাপ্লিকেশন ইন্সটল করা থাকলে ডিভাইসে এই মেসেজগুলি সিঙ্ক (Sync) করতে কোন অসুবিধে হবেনা।\nসম্প্রতি Whaysapp যখন নয়া মাল্টি-ডিভাইস সাপোর্ট ফিচারের উপরে কাজ করছে, ঠিক সেই সময় গুগল ওয়ার্কস্পেসের আলোচ্য আপডেট ব্যবহার করেও স্মার্টফোন ছাড়া কম্পিউটারে কল রিসিভ করা যাবে। অর্থাৎ এক্ষেত্রে গুগল পরিবারের সদস্যেরা সরাসরি একে অপরকে ফোন করতে পারবেন। স্মার্টফোন বা কম্পিউটারে Gmail অ্যাপ্লিকেশন ইন্সটল করা থাকলেই এই ফোন কলের নোটিফিকেশন পাওয়া যাবে এবং আমরা তার উত্তর দিতো সমর্থ হবো।\nGoogle Big update Gmail\nGoogle Chat Tab\n2021 Ducati Monster ভারতে আসছে 23 সেপ্টেম্বর, আজ থেকে...\nRealme GT Neo2আগামীকাল দুর্দান্ত ফিচার সহ লঞ্চ...\nএকদিনে জোড়া ধামাকা, নতুন প্রজন্মের Yamaha R15 V4 ও...\nGoogle Meet ব্যবহারকারীদের জন্য সুখবর! জুড়ল অ্যাডজাস্ট ভিডিও লাইটিং...


কানাইঘাটে সাম্প্রতিক সময়ে ২ হত্যাকান্ড, সামাজিক অধঃপতনই দায়ী ! - Sylhet Report | সিলেট রিপোর্ট\nHome » বিভিন্ন জেলা-উপজেলা » কানাইঘাটে সাম্প্রতিক সময়ে ২ হত্যাকান্ড, সামাজিক অধঃপতনই দায়ী !\nকানাইঘাট প্রতিনিধি: একসপ্তাহের ব্যবধানে কানাইঘাটে দু’টি লোমহর্ষক হত্যাকান্ডের ঘটনায় জনমনে নানা ধরনের প্রতিক্রিয়া সৃষ্টি হয়েছে। সামাজিক অধঃপতনের কারনে এ ধরনের হত্যাকান্ড সংঘটিত হচ্ছে বলে সচেতন মহল মনে করেন। সম্প্রতি কানাইঘাটে বেশ কয়েকটি নেতিবাচক ঘটনায় সামাজিক যোগাযোগ মাধ্যমসহ সর্বত্র আলোচনা ও সমালোচনা চলছে।\nগত ১৯ সেপ্টেম্বর নারীসংক্রান্ত ঘটনার জের ধরে নৃশংস হত্যাকান্ডের স্বীকার হয় দর্জি ইমরান হোসেন। খুনিরা তাকে পৈশাচিক কায়দায় হত্যা করে লাশ ঘুম করার উদ্দেশ্যে পুকুরে ডুবিয়ে রাখে।\nএ ঘটনার রেশ কাটতে না কাটতেই গত সোমবার উপজেলার লক্ষীপ্রসাদ পূর্ব ইউপির দূর্গম পাহাড়ী এলাকায় গণধর্ষণের পর ১১ বৎসরের এক কিশোরীকে নৃশংস হত্যাকান্ডের ঘটনায় সর্বত্র তোলপাড় সৃষ্টি হয়েছে। যেভাবে দু’টি হত্যাকান্ড সংঘটিত হয়েছে তা পেশাদার খুনীদেরও হার মানিয়েছে। জানাগেছে, গত সোমবার উপজেলার লক্ষীপ্রসাদ পূর্ব ইউপির এরালীগুল গ্রামের তেরা মিয়ার মেয়ে স্থানীয় স্কুলের ৪র্থ শ্রেণির ছাত্রী সুলতানা বেগম (১১) কে গণধর্ষণের পর ধর্ষণকারীরা যেভাবে তাকে শ্বাসরুদ্ধ করে হত্যা করে লাশ আড়াইশ ফুট উপরে একটি টিলায় মাটি চাপা দিয়ে গুম করে রাখে। এ নির্মম পৈশাচিক হত্যাকান্ডের ঘটনায় এলাকার মানুষ হতবাক হয়ে পড়েছেন। খুনীদের যেন দ্রæত আইনী প্রক্রিয়ার মাধ্যমে ফাঁসিতে ঝুলানো হয় তাদের একটাই দাবী।\nএদিকে সুলতানা বেগমের পৈশাচিক হত্যাকান্ডের ঘটনার সাথে জড়িত গ্রেফতারকৃত আবুল আহমদ, রাসেল ও ছাদেক শুক্রবার সিলেটের চিফ জুডিসিয়াল ম্যাজিষ্ট্রেট আদালতে সুলতানাকে ধর্ষণের পর হত্যার ঘটনা স্বীকার করে ১৬৪ ধারায় বিজ্ঞ আদালতের কাছে স্বীকারোক্তিমূলক জবানবন্দি দিয়েছে বলে থানার অফিসার ইনচার্জ মো. হুমায়ুন কবির জানিয়েছেন। ঘটনার প্রত্যক্ষদর্শী নিহত সুলতানার সহপাঠী ফারহানা বেগমেরও ১৬৪ ধারায় জবানবন্দী নেয় আদালত।\nএলাকাবাসীর সহযোগিতায় পুলিশ ধর্ষণ ও হত্যাকারী বড়খেওড় গ্রামের আবুল আহমদ (২৫), রাসেল (২৫) ও ছাদেক হোসেন (২৬) কে গ্রেফতার করা হয়েছে। তারা হত্যাকান্ডের কথা স্বীকার করেছে। তিনি নিহতের পরিবার ও এলাকাবাসীকে আশ্বস্ত করে আরো বলেন, কম সময়ের মধ্যে সুলতানা হত্যা মামলার চার্জশিট আদালতে দেওয়া হবে। খুনীদের যাতে যথাযথ শাস্তি হয় ও ভবিষ্যতে এ এলাকায় এ ধরনের জঘন্যতম ঘটনার পুনরাবৃত্তি না ঘটে পুলিশ সেভাবেই দ্রুততার সাথে আইনী পদক্ষেপ নেবে।


নাজমুল হুদাকে আদালতে আত্মসমর্পণের নির্দেশ দিলেন আপিল বিভাগ - BANGLA-NEWS24\n৩:১৭ অপরাহ্ণ - সোমবার, ১৮ নভেম্বর , ২০১৯\nHome / রাজনীতি / অন্যান্য দলের খবর / নাজমুল হুদাকে আদালতে আত্মসমর্পণের নির্দেশ দিলেন আপিল বিভাগ\nজানুয়ারি ৭, ২০১৮\tঅন্যান্য দলের খবর, অপরাধ, আইন-আদালত, জরুরী সংবাদ, রাজধানীর খবর Leaveacomment 33 Views\nঢাকা, ০৭ জানুয়ারী ২০১৮ইং (বাংলা-নিউজ টুয়েন্টিফোর ডটকম): ঘুষ গ্রহণের মামলায় সাবেক মন্ত্রী ব্যারিস্টার নাজমুল হুদাকে বিচারিক আদালতে আত্মসমর্পণের নির্দেশ দিয়েছেন আপিল বিভাগ। ভারপ্রাপ্ত প্রধান বিচারপতি মো. আবদুল ওয়াহহাব মিঞার নেতৃত্বে আপিল বিভাগের পাঁচ বিচারপতির বেঞ্চ রবিবার এই আদেশ দেন।\nনাজমুল হুদা নিজেই তার পক্ষে আদালতে শুনানি করেন। দুদকের পক্ষে শুনানি করেন অ্যাডভোকেট খুরশীদ আলম খান। খুরশীদ আলম খান সাংবাদিকদের বলেন, উত্থাপিত হয়নি মর্মে আদালত আবেদনটি খারিজ করে দিয়েছেন। এখন হাইকোর্টের রায় পাওয়ার ৪৫ দিনের মধ্যে তাকে আত্মসমর্পণ করতেই হবে।\nগত ৮ নভেম্বর হাইকোর্ট দুর্নীতির এক মামলায় নাজমুল হুদাকে চার বছর কারাদণ্ড এবং স্ত্রী সিগমা হুদার কারাভোগকালীন সময়কে তার সাজা হিসেবে ঘোষণা করেন। আদালত ওই রায়ের অনুলিপি পাওয়ার ৪৫ দিনের মধ্যে নাজমুল হুদাকে আত্মসমর্পণ করতে বলা হয়।\nমামলার নথি সূত্রে জানা গেছে, নাজমুল হুদা ও তার স্ত্রী সিগমা হুদার বিরুদ্ধে ২০০৭ সালের ২১ মার্চ দুদকের উপ-পরিচালক মো. শরিফুল ইসলাম ধানমণ্ডি থানায় মামলাটি করেন। সাপ্তাহিক পত্রিকা ‘খবরের অন্তরালে’র জন্য মীর জাহের হোসেনের কাছ থেকে দুই কোটি ৪০ লাখ টাকা ঘুষ নেন নাজমুল হুদা ও তার স্ত্রী সিগমা হুদা।\nওই রায়ের বিরুদ্ধে নাজমুল হুদা ও সিগমা হুদা আপিল করলে ২০১১ সালের ২০ মার্চ তাদের খালাস দেন হাইকোর্ট। পরে দুদক আপিল করলে ২০১৪ সালের ০১ ডিসেম্বর খালাসের রায় বাতিল করে হাইকোর্টে পুনঃশুনানির নির্দেশ দেন আপিল বিভাগ। এ আদেশের বিরুদ্ধে রিভিউ করলে গত বছরের ১৩ এপ্রিল সেই আবেদনও খারিজ করে দেন সর্বোচ্চ আদালত। এরপর হাইকোর্টে এ মামলার পুনঃশুনানি নেওয়া হয়।\nPrevious রাষ্ট্রনিযুক্ত তিন সহকারী অ্যাটর্নি জেনারেল পদত্যাগ করেছেন\nNext বাংলাদেশ মার্চে এলডিসি থেকে ডেভেলপিং কান্ট্রিতে উন্নীত হবে : বাণিজ্যমন্ত্রী


প্রধানমন্ত্রীকে ডেকে জিজ্ঞাসা করুন, এই সিদ্ধান্ত দেয়ার আপনি কে? গয়েশ্বর – শীর্ষ খবর ডটকম\nপ্রধানমন্ত্রীকে ডেকে জিজ্ঞাসা করুন, এই সিদ্ধান্ত দেয়ার আপনি কে? গয়েশ্বর\nPub: Monday, May 6, 2019 8:33 PM\nঢাকা: সম্প্রতি ভাইরাল হওয়া একটি ফোনালাপের প্রসঙ্গ টেনে প্রধানমন্ত্রী শেখ হাসিনাকে আদালতে তলব করতে বিচারবিভাগ ও বিচারপতিদের প্রতি আহ্বান জানিয়েছেন বিএনপির স্থায়ী কমিটির সদস্য গয়েশ্বর চন্দ্র রায়।\nসোমবার সেগুনবাগিচায় স্বাধীনতা হলে আয়োজিত এক নাগরিক প্রতিবাদ সভায় তিনি এ আহ্বান জানান।\n‘বিএনপি চেয়ারপারসন খালেদা জিয়ার নি:শর্ত মুক্তি ও ভারপ্রাপ্ত চেয়ারম্যান তারেক রহমানের বিরুদ্ধে সকল রাজনৈতিক মিথ্যা মামলা প্রত্যাহারের দাবি’ শীর্ষক এ প্রতিবাদ সভার আয়োজন করে নাগরিক অধিকার আন্দোলন ফোরাম।\nগয়েশ্বর চন্দ্র রায় বলেন, প্রধানমন্ত্রী শেখ হাসিনা লন্ডনে গিয়ে বলেছেন, এই তারেককে বাড়াবাড়ি করতে মানা করবে, না হলে ওর মাকে আজীবনের জন্য জেলে রাখবো। তার মানে, আইন ও আদালতের কারণে নয়, শেখ হাসিনার ইচ্ছায় বেগম খালেদা জিয়াকে সারাজীবন কারাগারে থাকতে হবে। এখন আমি যদি বলি, আদালতের হাত-পা বাধা এবং সরকারের কথার বাইরে আদালতে যেতে পারে না। তাহলে কাল আমাকে ডেকে বলবে, আপনি আদালত অবমাননা করেছেন।\nতবে আমি বিচারপতিদের প্রতি নিবেদন করবো, একজন কারাবন্দীকে আজীবন কারাগারে থাকতে হবে, এমন হুমকি যখন প্রধানমন্ত্রী প্রকাশ্যে দেয়- তাকে কি একটু আদালতে এনে জিজ্ঞাসা করতে পারেন, এই সিদ্ধান্ত দেয়ার আপনি কে?\nআদালতের উদ্দেশ্য গয়েশ্বর রায় বলেন, প্রধানমন্ত্রীকে জিজ্ঞাসা করতে পারেন? পারবেন না। বরং আগামীকাল আমাকে ডাকতে পারেন।\nডেকে বলবেন, আপনি আবার প্রধানমন্ত্রী সম্পর্কে এগুলো বলতে গেলেন কেনো? এই কারণে মাননীয় আদালতের কাছে অনুরোধ করবো, উনাকে ডাকেন। এই ডাকাটা মনে হয় জাতির জন্য জরুরী। তাকে ডেকে জিজ্ঞাসা করুন, আমার কাজটা যদি আপনি করেন, তাহলে এই চেয়ারে আমার থাকার দরকার কি?\nতিনি বলেন, উনি (শেখ হাসিনা) প্রধানমন্ত্রী। কোন কিছু ব্যবস্থা না করে উনি দেশের বাইরে যাবেন- একথাটা বেমানান হয়ে যায় না? আর সেখানে উনার বোনের বাড়ি এবং ভাগ্নির বাড়ি আছে, যদি হোটেল বুকিং না দিয়ে থাকেন তাহলে তো উনি সরাসরি ওখানে উঠবেন। কিন্তু গাড়ি নিয়ে এই হোটেল ওই হোটেল ঘোরাঘুরি কোন রকমই মানানসই না। কি কারণে এতো তাড়াহুড়া করে চলে গেলেন? আর কি কারণে বললেন, তারেক রহমান বাড়াবাড়ি করলে খালেদা জিয়া আজীবন জেলে থাকবেন?\nবিএনপির এমপিদের শপথের বিষয়ে গয়েশ্বর বলেন, সিদ্ধান্ত সিদ্ধান্তই। সংসদে যাওয়া, সংসদে যাওয়া-শেষ। এখন আমাদেরকে দেখতে হবে, আমাদের এমপিরা সংসদে কতটুকু এক্সারসাইজ করতে পারে এবং কতটুকু তাদেরকে সুযোগ দেয়া হয়। তাদের বক্তব্য সরকার পক্ষ কতটুকু সহ্য করতে পারে এবং তাদের কথা বলার অধিকার কতটুকু প্রসারিত করতে পারেন, এটা দেখার ব্যাপার। এখন আমি চলে গেছি, এটা নিয়ে ভুল ও শুদ্ধের বিষয়ে কথা বলার কারণ নেই। আর সময়ই বলে দেবে, এই সিদ্ধান্ত সঠিক ছিল কি, ছিল না। ইস্পাত কঠিন ঐক্য গেড়ে তোলার জন্য দলের নেতাকর্মীর প্রতি আহ্বান জানান গয়েশ্বর।\nআয়োজক সংগঠনের উপদেষ্টা সাঈদ আহমেদ আসলামের সভাপতিত্বে সভায় আরও বক্তব্য দেন, বিএনপির যুগ্ম মহাসচিব সৈয়দ মোয়াজ্জেম হোসেন আলাল, নির্বাহী কমিটির সদস্য ইসমাইল হোসেন বেঙ্গল প্রমুখ।


ধর্ষণের নজিরবিহীন রেকর্ড\n২১ অক্টোবর, ২০১৯ || ২০:৫২:১৮, ৬ কার্তিক, ১৪২৬\nপ্রকাশিত: ০৮ জুলাই, ২০১৯ || ১০:০০:০১\nশুক্রবার রাত পৌনে আটটার দিকে ওয়ারীর বনগ্রাম মসজিদ এলাকার নির্মাণাধীন একটি ভবন থেকে উদ্ধার করা হয় ৭ বছর বয়সের সামিয়া আফরিন সায়মার লাশ। ময়নাতদন্ত ও বিভিন্ন পরীক্ষা শেষে ঢাকা মেডিকেল কলেজের (ঢামেক) ফরেনসিক বিভাগের প্রধান ড. সোহেল মাহমুদ জানান, শিশু সামিয়া আফরিন সায়মাকে ধর্ষণ করে হত্যা করা হয়। সায়মার মতো এমন ধর্ষণ-নির্যাতনের শিকার হচ্ছে নারী ও শিশুরা। চলতি বছর নারী ও শিশু ধর্ষণ, নির্যাতন, হত্যায় রেকর্ড করেছে বাংলাদেশ। এ বছর প্রথম ছয় মাসেই সারাদেশে ধর্ষণের শিকার হয়েছে ৭৩১ জন নারী ও শিশু। গতবছরের তুলনায় অর্ধেক সময়ে চলতি বছর ধর্ষণের পরিমাণ বেড়েছে প্রায় দেড়গুণ বেড়েছে বলে জানান বাংলাদেশ মহিলা পরিষদ।\nএসময়ে নির্যাতিত নারী-শিশুর মধ্যে হত্যা করা হয়েছে ২৬ জনকে। দেশের ১৪টি জাতীয় দৈনিকের তথ্য বিশ্লেষণ করে এই তথ্য তুলে ধরে মহিলা পরিষদ। কমিটির সভাপতি আয়েশা খানম জানান, গত বছর সারাদেশে ৯৪২টি ধর্ষণের ঘটনা ঘটে। এরমধ্যে ধর্ষণ শেষে হত্যা করা হয় ৬৩ জন নারী ও শিশুকে। এই পরিসংখ্যান বলছে, শেষ ছয় মাসে শ্লীলতাহানীর শিকার হয়েছেন ৫৪ জন নারী, ধর্ষণের চেষ্টা করা হয়েছে ১২৩ জনকে, যৌন নির্যাতনের শিকার হয়েছেন ৭০ জন। এছাড়া এসিড সন্ত্রাস, যৌতুক, পাচার, শারীরিক নির্যাতনের ঘটনা তো ঘটছেই।\nএ বিষয়ে বাংলাদেশ মহিলা পরিষদের সভাপতি আয়েশা খানম বলেন, উদ্ভূত পরিস্থিতির সমাধান করা সবচেয়ে জরুরি। এজন্য আইনের যথাযথ সংশোধন ও প্রয়োগ হতে হবে। আমরা জানি, আইন প্রণয়ন একটি দীর্ঘ ও সময়সাপেক্ষ ব্যাপার। কিন্তু যদি আমরা এটাকে জরুরি অবস্থা ধরি তাহলে কেন বিকল্প উপায়ে দ্রুত এই আইন সংশোধন করা যাচ্ছে না? এই পরিস্থিতি কি টেকসই উন্নয়নের সঙ্গে যাচ্ছে?\n১৪টি জাতীয় দৈনিকে প্রকাশিত তথ্যের ভিত্তিতে করা বাংলাদেশ মহিলা পরিষদের পরিসংখ্যান বলছে, ২০০৮ সাল থেকে গত বছর পর্যন্ত আট বছরে ধর্ষণের শিকার ৪ হাজার ৩০৪ জনের মধ্যে ৭৪০ জনকে ধর্ষণের পর হত্যা করা হয়েছে।\nবাংলাদেশ মহিলা পরিষদ, অধিকার, বিএনডব্লিউএলএ’র দেওয়া বছরভিত্তিক পরিসংখ্যান অনুযায়ী, ২০০৮ সালে ধর্ষণের শিকার ৩০৭ জনের মধ্যে ধর্ষণের পর হত্যা করা হয় ১১৪ জনকে। ২০০৯ সালে ধর্ষণের শিকার ৩৯৩ জনের মধ্যে ১৩০ জন, ২০১০ সালে ধর্ষণের শিকার ৫৯৩ জনের মধ্যে ৬৬ জন, ২০১১ সালে ধর্ষণের শিকার ৬৩৫ জনের মধ্যে ৯৬ জন, ২০১২ সালে ধর্ষণের শিকার ৫০৮ জনের মধ্যে ১০৬ জন, ২০১৩ সালে ধর্ষণের শিকার ৫১৬ জনের মধ্যে ৬৪ জন, ২০১৪ সালে ধর্ষণের শিকার ৫৪৪ জনের মধ্যে ৭৮ জন এবং ২০১৫ সালে ধর্ষণের শিকার ৮০৮ জনের মধ্যে ধর্ষণের পর হত্যা করা হয় ৮৫ জনকে। অর্থাৎ অনেক সোহাগীকে এই পৃথিবী ছাড়তে হয়েছে শুধু ধর্ষণের কারণে। ২০১৫ সালে মোট ধর্ষণের সংখ্যা ছিল ৮৪৬টি। এর মধ্যে একক ধর্ষণের ঘটনা ৪৮৪ টি, গণধর্ষণ ২৪৫, ধর্ষণ-পরবর্তী হত্যা ৬০, ধর্ষণের পরে আত্মহত্যা ২ আর ধর্ষণচেষ্টা ৯৪ টি। ২০১৬ সালে ১০৫০ জন ধর্ষণের শিকার হয়েছে। ২০১৭ মোট ১ হাজার ২৫১টি ধর্ষণের ঘটনা ঘটেছে। এর মধ্যে গণধর্ষণের শিকার হয়েছে ২২৪ জন নারী ও শিশু। ধর্ষণের পর হত্যা করা হয়েছে ৫৮ জনকে। গত বছর ধর্ষণসহ অন্যান্য নির্যাতনের মোট ঘটনা ঘটেছে ৫ হাজার ২৩৫টি। ২০১৮ ধর্ষণের ঘটনা ঘটে মোট ৯৪২টি। এর মধ্যে গণধর্ষণের শিকার ১৮২ জন। ধর্ষণের পর হত্যা করা হয় ৬৩ জনকে। এ ছাড়া ধর্ষণের চেষ্টা করা হয় ১২৮ জনকে, শ্লীলতাহানির শিকার হয় ৭১ জন, যৌন নির্যাতনের শিকার ১৪৬ জন।\nবাংলাদেশ ইনস্টিটিউট অব লেবার স্টাডিজের (বিলস) পরিসংখ্যান বলছে, (জাতীয় পত্রিকায় প্রকাশিত তথ্য) ২০০১ সাল থেকে ২০১৫ পর্যন্ত ধর্ষণের শিকার হন ১৮১ জন গৃহকর্মী। তাঁদের মধ্যে ধর্ষণের পর মোট কতজনকে হত্যা করা হয়েছে, সেই পরিসংখ্যান দিতে না পারলেও সংগঠনটির দেওয়া তথ্য অনুযায়ী, শুধু গত বছরেই ধর্ষণের শিকার ১১ জনের মধ্যে ধর্ষণের পর হত্যা করা হয় চারজন গৃহকর্মীকে।\nএমন বাস্তবতায় বর্তমান জাতীয় পরিস্থিতি, অব্যাহত নারী-শিশু নির্যাতন, ক্রমবর্ধমান ধর্ষণ ও সামাজিক অবক্ষয়ের বিষয়ে উদ্বেগ জানিয়েছে মহিলা পরিষদ। একই সঙ্গে সরকারের কাছে কিছু সুপারিশ তুলে ধরেছে তারা।\nএসব সুপারিশের মধ্যে রয়েছে- সকল ক্ষেত্রে পুত্র-কন্যার সমান অধিকার নিশ্চিত করা, সব ধরনের নিপীড়নের বিরুদ্ধে সামাজিক প্রতিরোধ গড়ে তোলা, নারী নির্যাতনকারীদের রাজনৈতিক, সামাজিক ও প্রশাসনিক আশ্রয় দেয়া বন্ধ করা, বিচার কাজের সঙ্গে জড়িত সকলের প্রশিক্ষণ সূচিতে নারীর মানবাধিকার নিয়ে বিস্তারিত তথ্য যুক্ত করা।\nধর্ষণের শিকার নারী ও শিশুর বিব্রতকর পরিস্থিতির কথা উল্লেখ করে আয়েশা খানম বলেন, এখনো বাংলাদেশে ধর্ষণের শিকার নারী বা শিশুকেই প্রমাণ করতে হয় যে, সে ধর্ষণের শিকার। অথচ বিশ্বের অনেক দেশে অভিযুক্তকে প্রমাণ করতে হয় যে সে ধর্ষণ করেনি। গত বছরের তুলনায় ধর্ষণের হার দ্বিগুণ হয়ে যাওয়ায় উদ্বেগ প্রকাশ করে মহিলা পরিষদের সভাপতি বলেন, হঠাৎ ছয় মাসে এমন কী হলো যে, এত বেশি ঘটছে এ ঘটনা? মনস্তত্ত্বের কী এমন পরিবর্তন হলো সেটা তো গবেষণা করে দেখা দরকার। অপরাধবিজ্ঞানী, সমাজবিজ্ঞানী, মনোবিজ্ঞানীদের সমন্বয়ে বিষয়টি নিয়ে দ্রুত গবেষণা করা উচিত।\nবাংলাদেশ ইনস্টিটিউট অব লেবার স্টাডিজের (বিলস) পরিসংখ্যান বলছে, (জাতীয় পত্রিকায় প্রকাশিত তথ্য) ২০০১ সাল থেকে গত বছর পর্যন্ত ধর্ষণের শিকার হন ১৮১ জন গৃহকর্মী। তাঁদের মধ্যে ধর্ষণের পর মোট কতজনকে হত্যা করা হয়েছে, সেই পরিসংখ্যান দিতে না পারলেও সংগঠনটির দেওয়া তথ্য অনুযায়ী, শুধু গত বছরেই ধর্ষণের শিকার ১১ জনের মধ্যে ধর্ষণের পর হত্যা করা হয় চারজন গৃহকর্মীকে।\nবাংলাদেশ মহিলা পরিষদের সাধারণ সম্পাদক মালেকা বানু বলেন, দেশে যে হারে ধর্ষণ ও ধর্ষণের পর হত্যা করার ঘটনা ঘটছে, তাতে আমি ভীষণ উদ্বিগ্ন ও দুঃখিত। তনু হত্যা আবার চোখে আঙুল দিয়ে দেখিয়ে দিয়েছে নারীর নিরাপত্তার প্রশ্নে রাষ্ট্র ও প্রশাসনের অবস্থান। এ ধরনের ঘটনা প্রমাণ করছে, ধর্ষণের মতো ঘটনাকে সরকার কম গুরুত্ব দিচ্ছে।\nওমর ফারুক চৌধুরী বহিষ্কার, যুবলীগের চেয়ারম্যান তাপস!\nআ’লীগ নেতার ভূমিদস্যুতা\nবাংলাদেশ থেকে ধান কিনবে ভুটান


‘ধুম ফোর’ সিনেমায় শাহরুখ খান! – RUPCARE\n‘ধুম ফোর’ সিনেমায় শাহরুখ খান!\nOctober 9, 2019\tগ্ল্যামার 118 Views\nপ্রায় এক বছর ধরে বড় পর্দায় মুক্তি পায়নি বলিউড সুপারস্টার শাহরুখ খানের সিনেমা। তার সর্বশেষ সিনেমা ‘জিরো’ বক্স অফিসে ব্যর্থ হয়। এরপর থেকে ‘রেস’খ্যাত এ তারকা নিজের পরবর্তী কাজ কোনটা হবে, তা নিয়ে বেশ চিন্তিত। এখন পর্যন্ত নতুন কোনো সিনেমার ঘোষণা দেননি তিনি।\nশোনা গিয়েছিল রাজকুমার হিরানি, আলী আব্বাস জাফর ও বেশ কয়েকজন নির্মাতার নতুন সিনেমায় তিনি অভিনয় করতে যাচ্ছেন। কিন্তু এসব গুঞ্জন নিয়ে শাহরুখ টুইট করে জানান, তিনি এখন পর্যন্ত কারো সিনেমাতেই চুক্তিবদ্ধ হননি। তবে ভক্তদের আগ্রহের শেষ নেই, প্রিয় তারকার পরবর্তী সিনেমার নাম জানার জন্য তারা ব্যাকুল।\nসম্প্রতি টুইটারে এক ভক্ত শাহরুখকে প্রশ্ন করেন, ‘আপনি কি ‘ধুম ফোর’-এ চুক্তিবদ্ধ হয়েছেন না হননি?” উত্তরে বেশ রসিকতা করেন বলিউড ‘বাদশা’। তিনি লেখেন, ‘আমিও শুনেছি, তুমি যদি আরো খবর পাও তাহলে অবশ্যই আমাকে জানাবে।’\nআরেক ভক্ত লেখেন, ‘স্যার শুনেছি আপনি ‘ধুম ফোর’ করছেন, এটা কি সত্যি?”\nশাহরুখ খানকে সবাই ‘রাহুল’ নামের সেই রোমান্টিক নায়ক হিসেবেই বেশি চেনেন। তবে ‘আনজাম’, ‘বাজিগর’, ‘ডর’ ও ‘ডন’র মতো সিনেমায় তিনি নেতিবাচক চরিত্রে অভিনয় করেও বক্স অফিস কাঁপিয়েছেন।\nএবার শোনা যাচ্ছে জন আব্রাহাম, ঋত্বিক রোশন ও আমির খানের পর ‘ধুম’ ফ্র্যাঞ্চাইজির নতুন পর্বে ভিলেন হিসেবে যুক্ত হয়েছেন শাহরুখ। তবে ২০১৭ সালে ‘জিরো’র শুটিংয়ের সময় এ গুঞ্জন নিয়ে শাহরুখ বলেন, ‘আমি এখনো কোনো সিনেমায় চুক্তিবদ্ধ হয়নি’। তবে সম্প্রতি ‘ধুম ফোর’র বিষয়টি আবার আলোচনায় এসেছে। কিন্তু আনুষ্ঠানিক ঘোষণা আসার আগ পর্যন্ত বিষয়টি নিশ্চিত হওয়া যাচ্ছে না।\n২০০৪ সালে ‘ধুম’ সিনেমায় অভিনয় করেন জন আব্রাহাম, এরপর ২০০৬ সালে ‘ধুম টু’তে ঋত্বিক রোশন এবং সর্বশেষ ২০১৩ সালে ‘ধুম থ্রি’তে দেখা যায় আমির খানকে।\nPrevious চলচ্চিত্র পাড়ায় জায়েদ-মাহি প্রেমের গুঞ্জন\nNext আমাকেও মেরে ফেলুন, বাবা-মা একবারেই কষ্ট পাবে: আবরারের ছোট ভাই


পেশায় উকিল হয়েও আর্থিক ভাবে পিছিয়ে পড়া গ্রামের শিশুদের পড়ার খরচ সহ শিক্ষা দান একাই করেন! জানেন ইনি কে? » Ekhonbarta.Com\nপ্রথম পাতা /জানা অজানা/পেশায় উকিল হয়েও আর্থিক ভাবে পিছিয়ে পড়া গ্রামের শিশুদের পড়ার খরচ সহ শিক্ষা দান একাই করেন! জানেন ইনি কে?\nযেখানে কিছু মানুষ শুধুমাত্র এবং শুধুমাত্র নিজের জন্য বাস করে। এবং কিছু মানুষ তাদের জীবন অন্যদের জন্য ব্যয় করে। এমনই একজনের নাম লুধিয়ানার হরিওম জিন্দাল । লাখ টাকার ব্যবসা ছেড়ে এই মানুষটি বছরের পর বছর ধরে তার শিক্ষাগত জ্ঞানের মাধ্যমে বস্তিতে বসবাসকারী দরিদ্র শিশুদের বিনামূল্যে শিক্ষা দিচ্ছে। পেশায় একজন আইনজীবী হরিওম কেবল চেষ্টা করছেন যে বস্তির বাচ্চাদের প্রতিভা যেন সম্পদের অভাবে মারা না যায়। এ জন্য তারা শুধু বস্তিতেই যায় না, শিশুদের হাত থেকে আবর্জনা ছিনিয়ে নেয় এবং তাদের হাতে বই তুলে দেয়।\n1966 সালের9জুন লুধিয়ানাতে জন্ম নেওয়া হরি ওম জিন্দালের শৈশব সাধারণ শিশুদের মতো কাটেনি। বাবা সুদর্শন জিন্দাল পেশায় একজন ব্যবসায়ী ছিলেন। প্রত্যেক বাবার মতো তিনিও তার সন্তানকে উন্নত জীবন দিতে চেয়েছিলেন, কিন্তু ব্যবসায় ক্ষতির কারণে তাকে হঠাৎ করে ফিরোজপুরে স্থানান্তরিত হতে হয়। এই কারণেই হরিওমের ম্যাট্রিকুলেশন স্তরের শিক্ষা গ্রামে হয়েছিল। একরকম তিনি তার পড়াশোনা চালিয়ে যান এবং গ্রাম ছেড়ে স্নাতক শিক্ষার জন্য চণ্ডীগড়ের কলেজে ভর্তি হন এবং জীবনে এগিয়ে যান।\nহরিওম বলেন যে এটি তার জন্য একটি কঠিন সময় ছিল। পারিবারিক ব্যবসা নষ্ট হয়ে গেল। বাবা আর্থিক সংকটের মুখোমুখি ছিলেন। এমন পরিস্থিতিতে তার সামনে বড় প্রশ্ন ছিল কিভাবে পরিবারকে সাহায্য করা যায়। এর জন্য তিনি শুরুতে অনেক ছোট ছোট কাজ করেছেন। সর্বনিম্ন অর্থ ব্যয় এবং পরবর্তীতে আন্তর্জাতিক জাহাজের ব্যবসা শুরু হয়। আস্তে আস্তে তার পারিবারিক গাড়ি ট্র্যাকে চলে এল। সবকিছু আগের মতই মনে হচ্ছিল, কিন্তু এমন কিছু ছিল যা হরিওমকে কষ্ট দিচ্ছিল। প্রকৃতপক্ষে, তিনি যে ধরনের সংগ্রাম এগিয়ে নিয়েছিলেন তা সহজ ছিল না।\nহরিওম বলেন, “আমি প্রায়ই এই ভেবে মন খারাপ করতাম যে আমার বাবা -মা আছে। সমস্যা ছিল, কিন্তু আমার অধ্যয়নের জন্য সম্পদ ছিল। কিন্তু, যাদের সন্তানদের বাবা -মা নেই তাদের কি হবে? সেই শিশুরা কিভাবে পড়বে, যাদের সম্পদ নেই। এই কারণেই আমি ব্যবসা ছেড়ে দিয়ে 44 বছর বয়সে আইন পড়া শুরু করি, যাতে আমি বস্তির শিশুদের শিক্ষা দিতে পারি এবং তাদের অধিকার সম্পর্কে সচেতন করতে পারি। এখন আমি বস্তির শিশুদের জন্য ছয়টি স্কুল চালাতে পারছি, যেখানে শত শত শিশু পড়াশোনা করে। এদের অধিকাংশই শিশু যারা বস্তিতে আবর্জনা তুলত। এমনকি সে কখনো স্কুলের মুখও দেখেনি।\nবস্তির শিশুদের জন্য হরি ওম যে মহৎ কাজ করছেন তার চেয়ে শিক্ষাদানের পদ্ধতি বিশেষ। তিনি শিশুদের জন্য একটি বিশেষ বই (জ্ঞানের মাধ্যমে ক্ষমতায়ন) প্রস্তুত করেছেন , যার মাধ্যমে তিনি শিশুদের A for Apple এর বদলে তিনি পড়ান A for Administration, B for Ball এর পরিবর্তে B for Ballet, C for Cat এর বদলে C for Constitution শেখান । হরিওম ব্যাখ্যা করেছেন যে এইরকম শিক্ষার দুটি বড় সুবিধা রয়েছে। প্রথম শিশুরা শিক্ষিত, দ্বিতীয়ত তারা সমাজ সম্পর্কে সচেতন। শিশুরা জানতে পারে প্রশাসন কি, সংবিধান কি। আর জীবনে চলতে গেলে দৈনন্দিন জীবনের সংবিধান প্রশাসন এগুলো আমাদের সবার ক্ষেত্রে জানাটা খুব জরুরি।\nহরিওম বাচ্চাদের কম্পিউটার চালাতে শেখায়। এজন্য তিনি একটি কম্পিউটার সেন্টার খুলেছেন, যেখানে বস্তির শিশুরা বিনামূল্যে কম্পিউটার চালানো শেখে। হরিওমের কাজ এখন মাটিতে দৃশ্যমান। তার শেখানো শিশুরা অনর্গল ইংরেজিতে কথা বলে । অনেক শিশু বিভিন্ন প্ল্যাটফর্মে তাদের প্রতিভার জন্য সম্মানিত হয়েছে।\nহরি ওম জিন্দাল যেভাবে বস্তির শিশুদের জন্য নিবেদিত এবং কঠোর পরিশ্রম করছেন, তা বলে দেয় যে ভালো কাজ করতে হলে ভালো মনের চেয়ে টাকার প্রয়োজন বেশি। প্রবল ইচ্ছাশক্তির জোরে সবচেয়ে বড় পাহাড় ভেঙে ফেলা যায়। আমাদের ছোট্ট পদক্ষেপ অনেকের জীবন বাঁচাতে পারে!


আফগানিস্তান থেকে রাশিয়া–আমেরিকার বিদায়, এবার কি ভারত-চীন | প্রথম আলো\nআফগানিস্তান থেকে রাশিয়া–আমেরিকার বিদায়, এবার কি ভারত-চীন\nশীতাংশু গুহ, আমেরিকা\nপ্রকাশ: ২২ জুলাই ২০২১, ১৩: ১২\nভারত-চীন কি আফগানিস্তানে প্রতিযোগিতায় নেমে পড়বে? সাম্প্রতিক সময়ে হিমালয়ে ভারত-চীন সংঘাতের পর দুই দেশের সহযোগিতা কি সম্ভব? বলা হচ্ছে, দিল্লি হয়তো স্থায়ীভাবে আফগানিস্তানে থাকার কথা ভাবছে না, চীন কি প্রত্যক্ষভাবে জড়াবে?\nমহাভারতের গান্ধার রাষ্ট্রের কথা অনেকে না জানলেও হিন্দুকুশ পর্বতমালার নাম সবাই জানেন। গান্ধার রাষ্ট্র বা হিন্দুকুশ পর্বতমালা এখন আফগানিস্তান নামে পরিচিত। বিশ্বরাজনীতিতে এ সময়ে আলোচনার কেন্দ্রবিন্দু ধূসর মরুভূমি ও পাহাড়-অধ্যুষিত আফগানিস্তান। কী হবে, এ প্রশ্নের উত্তর কারও জানা নেই। তবে এর কারণ সবাই জানে, আমেরিকা বা ন্যাটো সেখান থেকে সৈন্য প্রত্যাহার করছে। মার্কিন প্রেসিডেন্ট জো বাইডেন আগামী ৩১ আগস্টের মধ্যে সব সৈন্য প্রত্যাহারের ঘোষণা করে বলেছেন, ‘এখন সৈন্যদের ঘরে ফেরার সময় হয়েছে।’ সাবেক মার্কিন প্রেসিডেন্ট জর্জ বুশ (জুনিয়র) এ সিদ্ধান্তকে ‘ভুল’ হিসেবে অভিহিত করে বিশেষত আফগান নারীদের ভবিষ্যৎ নিয়ে উৎকণ্ঠা প্রকাশ করেছেন। খবরে প্রকাশ, তালেবান তাদের অধিকৃত অঞ্চলে ১৫ থেকে ৪৫ বছরের সব অবিবাহিত, তালাকপ্রাপ্ত বা স্বামী পরিত্যক্ত ও বিধবা নারীদের তালিকা চেয়েছে।\nকেউ জানে না কী হবে! তবে ভারত-চীনের দিকে সবার নজর। কেউ কেউ আশঙ্কা করছেন, এর ফলে ভারত বিপদে পড়বে। অন্যরা বলছেন, ২০২৪ সালে ভারতে নির্বাচন, আফগানিস্তান মোদির জন্য আশীর্বাদ হতে পারে?\nএরপর কী? দ্য প্রিন্ট মিডিয়া বলেছে, আফগান প্রশ্নে ভারত ও চীন কি একসঙ্গে কাজ করতে পারবে? এসসিও (সাংহাই কো-অপারেশনে অর্গানাইজেশন) ভুক্ত দেশগুলোর এক বৈঠকে তাসখন্দে ভারতের পররাষ্ট্রমন্ত্রী এস জয়শংকর বলেছেন, ভারত শান্তির লক্ষ্যে আফগানিস্তানকে সহায়তা করবে। আফগান প্রেসিডেন্ট আশরাফ ঘানিকে তিনি এ আশ্বাস দেন। ডব্লিউপিআর (ওয়ার্ল্ড পলিটিকস রিভিউ) প্রশ্ন তুলেছে, ভারত-চীন কি আফগানিস্তানে প্রতিযোগিতায় নেমে পড়বে? সাম্প্রতিক সময়ে হিমালয়ে ভারত-চীন সংঘাতের পর দুই দেশের সহযোগিতা কি সম্ভব? বলা হচ্ছে, দিল্লি হয়তো স্থায়ীভাবে আফগানিস্তানে থাকার কথা ভাবছে না, চীন কি প্রত্যক্ষভাবে জড়াবে? আফগানিস্তানে শান্তি হয়তো দুই দেশের জন্যই দরকার, তাই সহযোগিতা কি একেবারেই অসম্ভব?\nদ্য হিল মিডিয়া বলেছে, রাশিয়া ও আমেরিকার পর পরাশক্তি চীন কি আফগান বধ্যভূমিতে প্রবেশ করবে? অন্য দুই পরাশক্তির চেয়ে আফগানিস্তানে চীনের কিছু বাড়তি সুবিধা আছে। আফগানিস্তানের সঙ্গে চীনের সীমান্ত আছে। অনেক দিন ধরে চীন আফগানিস্তানকে কবজায় নিতে চাইছে, কারণ সে দেশের রুপার খনি এবং সঙ্গে রয়েছে সোনা, ইউরেনিয়াম ও লিথিয়াম। ওআরএফ (ওভারসিজ রিসার্চ ফাউন্ডেশন) একধাপ এগিয়ে প্রশ্ন করেছে, ভারত-চীন-পাকিস্তান কি আফগান প্রশ্নে একসঙ্গে কাজ করতে পারে? আফগান থেকে মার্কিন সৈন্য প্রত্যাহার ওই অঞ্চলে ‘শূন্যতা’ সৃষ্টি করবে, তা সত্য, সেই শূন্যস্থান পূরণ করবে কে? মোল্লা ওমরের তালেবান সরকারের বর্বরতার কথা বিশ্ব জানে, আবার কি তালেবান সরকার আসছে? কাবুলে ক্ষমতাসীন আফগান সরকার গত ২০ বছর কী করেছে?\nবিজনেস স্ট্যান্ডার্ড পত্রিকা জানায়, ১৫ জুলাই মার্কিন প্রেসিডেন্ট জো বাইডেন বলেছেন, আগামী ৩১ আগস্ট সম্পূর্ণ সৈন্য প্রত্যাহারের মধ্যে দিয়ে তিনি ২০ বছরের আফগান যুদ্ধের পরিসমাপ্তি টানতে চান। বিবিসি নিউজ বলেছে, ইতিমধ্যে ইউএস ও ন্যাটো জেনারেলরা ক্ষমতা হস্তান্তর বা পদত্যাগ করেছেন। ন্যাটোভুক্ত অন্যান্য দেশ, এমনকি ইংল্যান্ড ইতিমধ্যে তাদের সব সৈন্য প্রত্যাহার করেছে। এনপিআর বলছে, মার্কিন ইনটিজেন্স ধারণা করছে, ছয় মাসের মধ্যে কাবুলের পতন ঘটবে। আফগান সৈন্যরা নিজেদের পরিত্যক্ত ও নিঃসঙ্গ ভাবছেন।\nআফগান যুদ্ধের কারিগর ডিফেন্স সেক্রেটারি ডোনাল্ড রামেসফেল্ড গত মাসে মারা গেছেন। প্রেসিডেন্ট বাইডেন নাইন-ইলেভেনের ২০ বছর পূর্তির আগেই দুই দশকের যুদ্ধের সমাপ্তি টানতে চাইছেন। যুক্তরাষ্ট্র ও তালেবান গত বছরের ২৯ ফেব্রুয়ারি দীর্ঘস্থায়ী আফগান যুদ্ধে শেষ করতে এক চুক্তিতে পৌঁছায়। এ যুদ্ধে যুক্তরাষ্ট্রের দুই ট্রিলিয়ন ডলার ব্যয় হয় এবং ২ হাজার ৪০০ মার্কিন সৈন্যর প্রাণ গেছে। ওই চুক্তির আলোকে প্রেসিডেন্ট বাইডেন আগামী ১১ সেপ্টেম্বরের মধ্যে সব সৈন্য প্রত্যাহারের ঘোষণা দেন। গত ১৬ মে চীনের পররাষ্ট্রমন্ত্রী ওয়াং জি এত দ্রুত সৈন্য প্রত্যাহারের সমালোচনা করে বলেন, এতে এ অঞ্চলে শান্তি ও স্থিতিশীলতা বিঘ্নিত হবে।\nমাস দুই আগে সৈন্য প্রত্যাহার শুরুর পর তালেবানদের অগ্রগতি নিরাপত্তা বিশেষজ্ঞদের বিস্মিত করেছে। পাকিস্তান অবাক হয়ে দেখছে, অল্প সময়ে তালেবান বেশ কটি শহর তাদের নিয়ন্ত্রণে নিয়েছে। অনেক সামরিক বিশেষজ্ঞ বলছেন, সম্পূর্ণ সৈন্য প্রত্যাহারের পর এক মাসের মধ্যে তালেবানের কাছে রাজধানী কাবুলের পতন ঘটবে। তালেবানের কাছে কটি তারিখ বেশ গুরুত্বপূর্ণ, ১১ সেপ্টেম্বর ২০০১, যেদিন ‘ওয়ার্ল্ড ট্রেড সেন্টার’ ধ্বংস হয়েছিল; ৭ অক্টোবর ২০০১, যেদিন মার্কিন নেতৃত্বে আফগানিস্তানে আক্রমণ শুরু হয়েছিল অথবা ১৩ নভেম্বর ২০০১, যেদিন কাবুলের পতন ঘটেছিল। অর্থাৎ এ তিনটি দিবসে যেকোনো একটিতে তালেবানেরা কাবুল পুনর্দখল করতে চাইবে?\nরাশিয়া ও আমেরিকার পর পরাশক্তি চীন কি আফগান বধ্যভূমিতে প্রবেশ করবে? অন্য দুই পরাশক্তির চেয়ে আফগানিস্তানে চীনের কিছু বাড়তি সুবিধা আছে।\nআল-জাজিরা জানাচ্ছে, কাতারের রাজধানী দোহায় আফগান সরকার ও তালেবানের মধ্যে আলোচনা অব্যাহত রয়েছে, যদিও তালেবানের অগ্রগতিতে আলোচনা থমকে পড়ছে। এর মধ্যে দিল্লিভিত্তিক রয়টার্সের পুলিৎজার বিজয়ী ফটোসাংবাদিক দানিশ সিদ্দিকি গত শুক্রবার আফগানিস্তানের দক্ষিণাঞ্চলে নিহত হন। তালেবানের দাবি, তাদের গুলিতে নিহত হন দানিশ। রয়টার্স প্রেসিডেন্ট মাইকেল ফ্রেডিনবার্গ এবং প্রধান সম্পাদক আলেসান্দ্রো গ্যালোনি বলেছেন, আমরা বিস্তারিত সংবাদ নিতে খোঁজ নিচ্ছি, তবে দানিশ সিদ্দিকি ছিলেন একজন ব্যতিক্রমী সাংবাদিক, একজন ভালো স্বামী ও বাবা, যাঁকে সবাই ভালোবাসত। বাংলাদেশে রোহিঙ্গাদের ছবি, ভারতে করোনায় হিন্দু মৃতদেহ দাহের ছবি প্রকাশসহ অনেকে জনপ্রিয় ছবি তুলেছেন এই দানিশ।\nরয়টার্স জানাচ্ছে, পাকিস্তানে আফগান রাষ্ট্রদূতের মেয়ে সিলসিলা আলিখিল শুক্রবার বাড়ি ফেরার পথে ইসলামাবাদে অজ্ঞাত আততায়ীদের হাতে অপহৃত হন। দূতাবাস জানায়, সিলসিলার সঙ্গে নিতান্ত খারাপ আচরণ করা হয়েছে, তাঁকে অত্যাচার করা হয়েছে, তবে কয়েক ঘণ্টা পর তাঁকে ছেড়ে দেওয়া হয়। তিনি হাসপাতালে চিকিৎসাধীন। এর মধ্যে খবর বেরোয় যে আফগান নারীরা অস্ত্র হাতে তালেবানদের বিরুদ্ধে যুদ্ধে নেমে গেছেন, যদিও এর সত্যতা কতটুকু, তা বলা মুশকিল। তবে ইয়াজদি নারীদের কথা ভুলে গেলে চলবে না, আফগান নারীরা কি পারবেন ইয়াজদি নারীদের মতো সাহসী ভূমিকা নিতে? অসমর্থিত সূত্র জানায়, তালেবান চীনের সঙ্গে সুসম্পর্ক স্থাপনে রাজি। ইরানের সঙ্গে আফগানিস্তানের সীমান্ত রয়েছে, তবে শিয়া-সুন্নি বিভক্তির কারণে এদের মধ্যে সুসম্পর্কের সম্ভাবনা কম!\nআফগানিস্তানের সঙ্গে পূর্ব ও দক্ষিণে পাকিস্তান; পশ্চিমে ইরান, তুর্কমিনিস্তান, উজবেকিস্তান; উত্তরে তাজিকিস্তান এবং উত্তর-পূর্বে চীনের সঙ্গে সীমান্ত রয়েছে। ইসলামিক প্রজাতন্ত্র এ দেশের জনসংখ্যা ৩৯ মিলিয়ন বা ৩ কোটি ৯০ লাখ। ৯৯ দশমিক ৭ শতাংশ মুসলমান, শূন্য দশমিক ৩ দশমিক অন্যান্য ধর্মাবলম্বী। ২৫২ হাজার বর্গমাইলের এ দেশ মূলত পশতু, তাজিক, হাজারা ও উজবেকদের নিয়ে গঠিত। জর্জ বুশ জার্মান মিডিয়া ডয়চে ভেলকে এক সাক্ষাৎকারে মার্কিন সৈন্য প্রত্যাহারের কারণে আফগানিস্তানের অবস্থা বিপর্যয়কর হবে বলে মন্তব্য করেছেন। উল্লেখ্য, প্রেসিডেন্ট বুশ নাইন-ইলেভেনের পর ক্ষমতাসীন তালেবান মোল্লা ওমরকে আফগানিস্তানের সব সামরিক স্থাপনা ভেঙে ফেলা ও শীর্ষ সন্ত্রাসী বিন লাদেনকে হস্তান্তর করার আল্টিমেটাম দেন, মোল্লা ওমর তা মানতে অস্বীকার করেন, ফলে অক্টোবরে ন্যাটো আফগানিস্তান আক্রমণ করে। দ্য গার্ডিয়ান পত্রিকা বলেছে, তালেবানের অগ্রগতি ও নিরাপত্তা বাহিনীর পশ্চাৎপদতায় কাবুল সরকার বিস্মিত। এর মধ্যে এক হাজারের বেশি সৈন্য সীমান্ত পাড়ি দিয়েছে, আরও কয়েক শ সৈন্য তালেবানের কাছে অস্ত্র সমর্পণ করেছে।\nকেউ জানে না কী হবে! তবে ভারত-চীনের দিকে সবার নজর। কেউ কেউ আশঙ্কা করছেন, এর ফলে ভারত বিপদে পড়বে। অন্যরা বলছেন, ২০২৪ সালে ভারতে নির্বাচন, আফগানিস্তান মোদির জন্য আশীর্বাদ হতে পারে? রাশিয়া ও মার্কিনদের বিদায়ের পর ‘বল’ এখন ভারত-চীনের মাঠে। দেখা যাক, খেলার মোড় কোনো দিকে ঘোরে। তবে যা–ই হোক, আফগান জনগণ আরও দীর্ঘদিন রাজনীতির জাঁতাকলে পিষ্ট হবে, তা বলা বাহুল্য।


গণহত্যা জাদুঘরের সপ্তম প্রতিষ্ঠা বার্ষিকী ।। মো: রিয়াদ হোসেন - 1971: Genocide-Torture Archive & Museum\nমো: রিয়াদ হোসেন\nবাংলাদেশের মুক্তিযুদ্ধের অন্যতম প্রধান বৈশিষ্ট ছিল গণহত্যা ও নির্যাতন। মুক্তিযুদ্ধে বর্বর গণহত্যা আর বাঙালির অকাতরে প্রাণদানের সঠিক ইতিহাস বর্তমান ও ভবিষ্যৎ প্রজন্মের কাছে তুলে ধরার জন্য খুলনায় গড়ে তোলা হয়েছে ১৯৭১ : গণহত্যা-নির্যাতন আর্কাইভ ও জাদুঘর। এটা সংক্ষেপে গণহত্যা জাদুঘর নামেই পরিচিত। ২০১৪ সালের ১৭ মে অধ্যাপক ড. মুনতাসীর মামুনের উদ্যোগে দক্ষিণ এশিয়ার একমাত্র গণহত্যা জাদুঘর হিসেবে খুলনায় যাত্রা শুরু করে গণহত্যা-নির্যাতন আর্কাইভ ও জাদুঘর। খুলনায় স্থাপিত জাদুঘরটি বাংলাদেশের তথা দক্ষিণ এশিয়ার প্রথম এবং এখন পর্যন্ত একমাত্র গণহত্যা জাদুঘর। আজ ২০২১ সালের ১৭ মে গণহত্যা জাদুঘর সপ্তম বছরে পদার্পণ করল।\nশুরুতে জাদুঘরটি খুলনার ময়লাপোতা এলাকার শেরেবাংলা রোডের একটি বাড়ি ভাড়া নিয়ে কার্যক্রম শুরু করে। ২০১৫ সালের আগস্টে প্রধানমন্ত্রী শেখ হাসিনা খুলনার ২৬, সাউথ সেন্ট্রাল রোডের দ্বিতল একটি বাড়ি উপহার দেন। সেই ভবন ভেঙে বর্তমানে সংস্কৃতি বিষয়ক মন্ত্রণালয়ের একটি প্রকল্পের অধীনে ছয়তলা বিশিষ্ট নতুন জাদুঘর ভবন নির্মিত হচ্ছে। যেখানে লাইব্রেরি, গবেষণাগার, আর্কাইভ, অডিটরিয়াম এবং সকল আধুনিক সুযোগ সুবিধাসহ একটি পরিপূর্ণ কালচারাল সেন্টার তৈরী হচ্ছে। ২০২২ সালের মধ্যে ভবনটির নির্মাণকাজ শেষ হওয়ার কথা। এই সময়টায় জাদুঘর স্থানান্তরিত হয়েছে ৪২৪ সোনাডাঙ্গা আবাসিক এলাকার (দ্বিতীয় ফেজ) ৬ নম্বর রোড। জাদুঘরটি মার্চ থেকে অক্টোবর পর্যন্ত সোমবার বাদে অন্য দিনগুলোয় বেলা ১০টা থেকে সন্ধ্যা ৬টা পর্যন্ত এবং নভেম্বর থেকে ফেব্রুয়ারি সময়ে সকাল ১০টা থেকে বিকাল সাড়ে ৫টা পর্যন্ত খোলা থাকে। এছাড়া প্রতি শুক্রবার এটি বেলা ৩টা থেকে সন্ধ্যা ৬টা পর্যন্ত খোলা থাকে। জাদুঘরে প্রবেশ ফি নামমাত্র ৫ টাকা।যদিও বৈশ্বিক মহামারী পরিস্থিতির কারণে বর্তমানে এ কার্যক্রম স্থগিত রয়েছে।\nগণহত্যা জাদুঘরের দোতলা বাড়িটিতে ঢুকতেই ডান পাশেই রয়েছে জাতির পিতা বঙ্গবন্ধু শেখ মুজিবুর রহমানের ভাস্কর্য। বিশেষায়িত এই জাদুঘরে সংরক্ষিত আছে একাত্তরের গণহত্যা ও নির্যাতনের বহু নিদর্শন, ছবি ও নথিপত্র। আর্কাইভ ও জাদুঘরের প্রবেশমুখেই আছে ১৯৭১ সালের গণহত্যা স্মারক মানচিত্র।৭ মার্চ বঙ্গবন্ধুর ভাষণের আলোকচিত্র, ২৫ মার্চ অপারেশন সার্চলাইটে বাঙালি জাতির ওপর পাকিস্তানিদের নির্মম নির্যাতনের চিত্রও ফুটে উঠেছে দেয়ালে দেয়ালে। এছাড়া একের পর এক সাজানো হয়েছে যুদ্ধকালীন নানা ধরনের নির্যাতনের আলোকচিত্র।\nগণহত্যা জাদুঘরের সবচেয়ে গুরুত্বপূর্ণ দিক হল গণহত্যার নিদর্শন। মুক্তিযুদ্ধে সারা দেশের বিভিন্ন গণহত্যার নিদর্শন জায়গা পেয়েছে এই জাদুঘরে। এছাড়া শহিদ বুদ্ধিজীবী মুনীর চৌধুরীর পাঞ্জাবি, শহীদুল্লা কায়সারের দুটি টাই ও ডায়েরি, বিবিসির সংবাদদাতা নিজামউদ্দীন আহমেদের কোট, সেলিনা পারভীনের কলম ও শাড়ি, সাংবাদিক সিরাজুদ্দিন হোসেনের পাঞ্জাবি, পায়জামা ও পাণ্ডুলিপি, জ্যোতির্ময় গুহঠাকুরতার লেখা বই, ডা. আলীম চৌধুরীর ভিজিটিং কার্ড, ল্যাম্প, ডেন্টাল টুলকিট ও ডায়েরি আছে জাদুঘরে। সর্বোপরি এ জাদুঘরে মোট ৮ টি গ্যালারিতে রয়েছে মুক্তিযুদ্ধ ও গণহত্যার দুর্লভ স্মারক, ছবি ও শহিদদের স্মৃতি চিহ্ন, শহিদ বুদ্ধিজীবীদের ব্যক্তিগত ব্যবহার্য জিনিসপত্র। এছাড়া শহিদের দেহাবশেষের নিদর্শন, প্রতিরোধ যুদ্ধে ব্যবহৃত দেশি অস্ত্রের গ্যালারি , দেশ বিদেশের শিল্পিদের গণহত্যা নির্যাতন নিয়ে আঁকা ৩০ টি তৈলচিত্র। ইলেক্ট্রন্কি আর্কাইভে রয়েছে প্রায় ৬ হাজার মুক্তিযুদ্ধ সংক্রান্ত আলোকচিত্র।\nজাদুঘরটির পাশাপাপশি রয়েছে গণহত্যা-নির্যাতন ও মুক্তিযুদ্ধ বিষয়ক গবেষণা কেন্দ্র। এ গবেষণা কেন্দ্রেটি মুক্তিযুদ্ধ বিষয়ক গবেষকদের নিকট অত্যন্ত জনপ্রিয়। এ গবেষণাগারে মুক্তিযুদ্ধ বিষয়ক প্রয় দশ হাজারের অধিক বই রয়েছে। প্রতিদিনই এই গবেষণা কেন্দ্রে গবেষকেরা গবেষণার জন্য আসেন। এ প্রতিষ্ঠানটি সারাদেশে মুক্তিযুদ্ধ ও গণহত্যার গবেষণায় কাজ করছে। তৈরি করছে সারাদেশের গণহত্যা, বধ্যভূমি, গণকবরের তালিকা, এগুলোর ডিজিটাল ম্যাপিং। গত ৬ বছরে গণহত্যা জাদুঘরের অধীনে বিভিন্ন বধ্যভূমিতে ৫০ টি স্মৃতিফলক, ৩৫ জেলায় গণহত্যা জরিপ, ১০০ টি গণহত্যা নির্ঘন্ট প্রকাশ ও প্রায় ৫০০ জন গবেষককে প্রশিক্ষণ দেওয়া হয়েছে।\nঅধ্যাপক মুনতাসীর মামুনকে সভাপতি করে শিল্পী হাশেম খানকে সহসভাপতি করে ১১ সদস্যের একটি ট্রাস্টি বোর্ডের অধীনে জাদুঘরটি পরিচালিত হয়। লেখক সাংবাদিক শাহরিয়ার কবির, কবি তারিক সুজাত, অধ্যাপক মাহবুবর রহমান, কর্নেল (অব.) সাজ্জাদ আলী জহির জহির বীর প্রতীক, অধ্যাপক শংকর কুমার মল্লিক, অধ্যাপক মোসাম্মৎ হোসনে আরা, অমল কুমার গাইন এ ট্রাস্টি বোর্ডের সদস্য। ড. চৌধুরী শহীদ কাদের ট্রাস্টি বোর্ডের সম্পাদক।\nবাংলাদেশের এই গণহত্যা জাদুঘরটির সাথে রাশিয়া, ইউক্রেন, বসনিয়া ও বেলারুশের গণহত্যা জাদুঘর যৌথভাবে কাজ করছে। প্রতিবছর প্রতিষ্ঠা বার্ষিকীর দিনটাকে কেন্দ্র করে গণহত্যা জাদুঘর নানাবিধ আয়োজন করে থাকে; কিন্তু এবার বৈশ্বিক মহামারি পরিস্থিতিতে ভিন্নভাবে এই প্রতিষ্ঠা দিবস উদযাপন করা হচ্ছে। গণহত্যা জাদুঘরের সপ্তম প্রতিষ্ঠা বার্ষিকীকে সংশ্লিষ্ট সকলকে আন্তরিক শুভেচ্ছা।\nমো: রিয়াদ হোসেন, শিক্ষার্থী, বাংলাদেশ ও মুক্তিযুদ্ধ স্টাডিজ বিভাগ, নোয়াখালী বিজ্ঞান ও প্রযুক্তি বিশ্ববিদ্যালয়


টিটু, রসরাজরাই শুধু গ্রেপ্তার হবে? | বিশ্ব | DW | 20.11.2017\nসর্বশেষ রংপুরের ঠাকুপাড়ায় হামলা চালিয়ে হিন্দুদের ৩০টি বাড়ি পুড়িয়ে দেয়া হয়, ভাঙচুর করা হয় আরো ২৫টি বাড়ি৷ চালানো হয় লুটপাটও৷ এর জন্য ব্যবহার করা হয় টিটু রায় নামের একজনের কথিত ফেসবুক স্ট্যাটাস৷ টিটু রায় নিজে নাম সই করা ছাড়া আর কোনো লেখাপড়া জানেন না৷ গত পাঁচ বছর আগে তিনি তাঁর রংপুরের ঠাকুপাড়া বাড়ি ছেড়ে নারয়ণঞ্জে একটি পোশাক কারখানায় চাকরি করছিলেন৷ পাওনাদারদের ভয়ে এই দীর্ঘ সময়ের মধ্যে তিনি নাকি একবারও বাড়ি যাননি৷\nযে ফেসবুক পোস্টটির কথা বলা হচ্ছে, তার ‘স্ক্রিনশট' ছাড়ানো হয় ইসলামি আন্দোলন বাংলাদেশ-এর খুলনার দিঘলিয়া উপজেলার সভাপতি এবং খুলনা জেলা শাখার সহ সাংগঠনিক সম্পাদক মাওলানা আসাদুল্লাহ হামিদির ফেসবুক থেকে৷ ঐ স্ক্রিনশটে দেখা যায় রাকেশ মন্ডল নামে আরেকজন সেটা শেয়ার করেছেন এমডি টিটু (টিটু রায় নয়) নামে আরেকজনের ফেসবুক থেকে৷ কিন্তু পুলিশ শেষ পর্যন্ত টিটু রায়কেই গ্রেপ্তার করেছে৷ তাঁকে দু'দফা রিমান্ডেও নেয়া হয়েছে বলে জানা গেছে৷ তার ওপর আদালতে তাঁর জামিন আবেদনের জন্য কোনো আইনজীবীও দাঁড়াচ্ছেন না৷\n‘পুলিশের বোঝা উচিত, এটা একটা ধর্মীয় সম্প্রদায়ের ওপর আঘাতের নতুন কৌশল’\nরংপুরের ঘটনায় অবশ্য পুলিশ এরইমধ্যে ১৬২ জনকে আটক করেছে ভিডিও ফুটেজ ধরে৷ এরমধ্যে ৭৫ জনকে সোমবার আদালতে হাজির করা হয়৷ কিন্তু এই হামলার নেপথ্যে যারা আছেন, তাদের এখনো আটক করা হয়নি বলে অভিযোগ৷ এমনকি হামলার জন্য ফেসবুক গ্রুপ খুলে প্রচারণাকারী মোসাদ্দেকুর রহমানকেও গ্রেপ্তার করতে পারেনি পুলিশ৷\nগত বছরের ২৯ অক্টোবর একইভাবে ফেসবুকে ধর্ম অবমাননার অভিযোগ তুলে ব্রাহ্মণবাড়িয়ার নাসির নগরে হিন্দু বসতি এবং মন্দিরে হামলা চালানো হয়৷ ঐ ঘটনায় রসরাজ নামে এক মৎসজীবী যুবককে ফেসবুক পোস্টের দায়ে আটক করা হয়৷ রসরাজও লেখাপড়া জানতেন না৷ শুধু তাই নয়, রসরাজ কখনো ফেসবুক আইডি-ই খোলেননি৷\nআটকের আড়াই মাস পর চলতি বছরের ১৭ জানুয়ারি তিনি জামিনে মুক্তি পান৷ কিন্তু তাঁর বিরুদ্ধে তথ্য প্রযুক্তি আইনে এখনো মামলা চলছে৷ নাসির নগরের ঘটনায় গ্রেপ্তার হওয়া আরো ১০৭ জনের সবাই এ মুহূর্তে জামিনে আছেন৷ কিন্তু মূল হোতারা আটক হয়নি বলেও রয়েছে অভিযোগ৷\n‘টিটু ফেসবুক পোস্টের সঙ্গে জড়িত কিনা তা এখনো নিশ্চিত নয়’\n২০১২ সালের ২৯ সেপ্টেম্বর কক্সবাজারের রামুতে একইভাবে বৌদ্ধ বসতি এবং মন্দিরে হামলা চালানো হয়৷ এখানেও ফেসবুকে ধর্মীয় অবমাননার অভিযোগ তোলা হয়৷ উত্তম বড়ুয়া নামে একজনকে ফেসবুক স্ট্যাটাস দেয়ার অভিযোগে পুলিশ তখন আটক করে৷ কিন্তু উত্তম কোনো স্ট্যাটাস দেননি৷ অন্য কেউ স্ট্যাটাস দিয়ে তাঁকে ‘ট্যাগ' করেছিল৷ কিন্তু পুলিশ উত্তমের বিরুদ্ধে মামলা করে এবং চার্জশিট দেয়৷ সেই ঘটনার পর থেকে আজ পর্যন্ত উত্তম নিখোঁজ৷ পুলিশ বা তাঁর পরিবারের সদস্যরা তাঁর কোনো খোঁজ দিতে পারছে না৷\nরংপুরের পুলিশ সুপার মিজানুর রহমান ডয়চে ভেলেকে বলেন, ‘‘টিটু ফেসবুক পোস্টের সঙ্গে জড়িত কিনা তা এখনো নিশ্চিত নয়৷ তদন্ত চলছে৷ তবে তাঁর বিরুদ্ধে সাইবার ক্রাইম অ্যাক্টে মামলা হওয়ায় তাঁকে গ্রেপ্তার করা হয়েছে৷''\nঅপরাধ নিশ্চিত না হয়েই গ্রেপ্তার কেন জানতে চাইলে তিনি বলেন, ‘‘তাঁকে আগে আটক না করতে পারার কারণেই তো মোল্লারা হামলা চালিয়েছে৷''\nএদিকে টিটু রায়কে আটকের পর স্বরাষ্ট্রমন্ত্রী বলেন, ‘‘টিটু যে নিরাপরাধ তা প্রমাণ করেতই তাঁকে আটক করা হয়েছে৷''\nনাসিরনগরের হিন্দুরা এখন যেমন আছেন\nরসরাজের বাড়ি-ঘরে হামলা\nযে ব্যক্তির বিরুদ্ধে ফেসবুকে ইসলাম অবমাননার অভিযোগ তোলা হয়েছে তার নাম রসরাজ দাস৷ অভিযোগ ওঠার পরই তাকে গ্রেপ্তার করে পুলিশ৷ তারপরও হামলা হয় ব্রাহ্মণবাড়িয়ার নাসিরনগর এবং হবিগঞ্জের মাধবপুরের হিন্দুদের অনেক বাড়ি এবং মন্দিরে৷ নাসিরনগর সদর থেকে ১৬ কিমি. দূরে হরিপুর ইউনিয়নের হরিণবেড় গ্রামে রসরাজের বাড়িতেও হামলা চালানো হয়৷\nরসরাজ কি সত্যিই ধর্ম অবমাননা করেছে?\n২৮শে অক্টোবর রসরাজের ফেসবুক পাতায় ধর্মীয় অবমাননাকর ছবি পোস্ট করা হয় বলে দাবি করা হয়৷ রসরাজ জানিয়েছে, কেউ হ্যাক করে এটি করেছে৷ তারপরও নিজের ফেসবুক অ্যাকাউন্টে ছবিটি পোস্ট হওয়ায় ক্ষমা চেয়েছেন তিনি৷ তবে স্থানীয়রা জানিয়েছেন, রসরাজ মাত্র ফোর বা ফাইভ পর্যন্ত পড়েছে৷ ফলে ফটোশপ করে ছবি ফেসবুকে দেয়ার ক্ষমতা তার আছে কিনা এই প্রশ্ন উঠেছে৷\nফটোশপ করতে জানেন না রসরাজ\nএদিকে গ্রেপ্তার করার পর রসরাজকে রিমান্ডে নিয়েছে পুলিশ৷ নাসিরনগর ঘুরে এসে সাবেক বিচারপতি শামসুদ্দিন চৌধুরী মানিক ডয়চে ভেলেকে বলেছেন, ‘‘ফোর-ফাইভ ক্লাস পাস ঐ যুবকের ফটোশপে কাজ করার মতো দক্ষতা নাই৷ আমরা সরেজমিন তদন্তে ধারণা করছি, একটি সাইবার ক্যাফে থেকে এ কাজ করা হয়েছে৷’’ মৎস্য ও প্রাণিসম্পদমন্ত্রী মো. ছায়েদুল হক, পুলিশ কর্মকর্তা এবং মানবাধিকার কর্মীরাও একই কথা বলেছেন৷\nপুলিশ ছিল নিষ্ক্রিয়\nধর্ম অবমাননার কথা বলে ব্রাহ্মণবাড়িয়ার নাসিরনগরে মন্দির ও বাড়িতে হামলা, ভাঙচুর, লুটপাটের সময় পুলিশ হামলাকারীদের রুখতে কার্যকর কোনো ব্যবস্থা নেয়নি বলে অভিযোগ করেছেন নির্যাতিতরা৷\n৩ নভেম্বর আবার হামলা হয় নাসিরনগরে৷ হিন্দুদের বেশ কিছু বাড়ি পুড়িয়ে দেয়া হয়৷ এছাড়া গত কয়েকদিনে গোপালগঞ্জ, রংপুর, বরিশাল, ঠাকুরগাঁওসহ আরো কয়েকটি জায়গায় হিন্দুদের মন্দিরে হামলা হয়েছে৷ ছবিতে নাসিরনগরের একটি বাড়ি৷\nনাসির নগরের দত্তপাড়ার মতো হামলার শিকার ঘোষপাড়া, গাংকুলপাড়া পাড়া, মহাকাল পাড়া, কাশিপাড়া, নমশুদ্রপাড়া, মালিপাড়া, শীলপাড়ায় হিন্দু সম্প্রদায়ের অনেকেই এখনো আতঙ্কে দিন কাটাচ্ছেন৷\n‘হেফাজতে ইসলাম’ ও ‘আহলে সুন্নাত ওয়াল জামাতের’ ব‌্যানারে বিক্ষোভ\nরসরাজের শাস্তি দাবিতে ‘হেফাজতে ইসলাম’ ও ‘আহলে সুন্নাত ওয়াল জামাতের’ ব‌্যানারে রোববার বিক্ষোভ-সমাবেশের পরপরই নাসিরনগরে এবং পাশের এলাকা হবিগঞ্জের মাধবপুরে হিন্দু সম্প্রদায়ের উপর হামলে পড়ে একদল যুবক৷ ছবিতে নাসিরনগরের একটি ক্ষতিগ্রস্ত বাড়ি৷\nস্থানীয় আওয়ামী লীগের তিন নেতা বহিষ্কার\nহামলায় জড়িত থাকার অভিযোগ ওঠায় স্থানীয় তিন নেতাকে দল থেকে সাময়িক বহিষ্কার করেছে আওয়ামী লীগ৷ হামলা-ভাঙচুর-অগ্নিসংযোগে তাদের সম্পৃক্ততার অভিযোগ খতিয়ে দেখতে পাঁচ সদস্যের একটি তদন্ত কমিটিও গঠন করেছে ব্রাহ্মণবাড়িয়া জেলা আওয়ামী লীগ৷\nচলছে ঘর-বাড়ি ঠিক করার কাজ\nপুড়ে যাওয়া ও ভাঙা ঘর-বাড়ি ঠিক করে কোনোমতে মাথা গোঁজার নিশ্চয়তা ফিরে পাওয়ার চেষ্টা চলছে৷\nমন্দিরের বেহাল দশা\nএই পুরোহিতের চোখের ভাষা অনেক কিছুই বলে দেয়৷ মন্দিরগুলো কবে যে ঠিক করা হবে, কারো জানা নেই৷\nমাটিতে ছড়িয়ে-ছিটিয়ে প্রতিমা\nহামলার পর থেকে এখনো মন্দিরগুলোকে ঠিক করার কোনো উদ্যোগ নেয়া হয়নি৷ তাই এই মন্দিরে প্রতিমা টুকরো টুকরো হয়ে ছড়িয়ে ছিটিয়ে আছে মাটিতে৷\nক্ষতিগ্রস্তরা পাচ্ছেন না ত্রাণ\nস্থানীয় প্রশাসন বলছে, ক্ষতিগ্রস্ত পরিবারগুলোকে ৬ হাজার করে টাকা ও টিন দেয়া হয়েছে৷ ক্ষতির তুলনায় তা খুবই কম৷ তবে খোকন সিং ক্ষতিগ্রস্তদের সঙ্গে কথা বলে জেনেছেন, বেশিরভাগ পরিবার ছয় হাজার টাকাও পাননি৷ কেউ কেউ এক বান্ডিল টিনের সঙ্গে পেয়েছেন মাত্র তিন হাজার টাকা!\nআইন ও সালিশ কেন্দ্রের সাবেক নির্বাহী পরিচালক এবং মানবাধিকার কর্মী নূর খান ডয়চে ভেলেকে বলেন, ‘‘একটি চক্র ভুয়া ফেসবুক আইডি খুলে অথবা অন্য কোনো কৌশলে ফেসবুক স্ট্যাটাস দিয়ে সংখ্যালঘুদের ওপর হামলার অপকৌশল চালিয়ে আসছে৷ সংখ্যালঘুদের সহায়-সম্পদ দখলই এর উদ্দেশ্য৷ কিন্তু সঠিক তদন্তের মাধ্যমে মূল অপরাধীদের আটক না করে যাঁদের নামে বা যাঁদের নাম ব্যবহার করে এ সব স্ট্যাটাস দেয়া হচ্ছে, পুলিশ তাঁদেরই আটক করছে৷''\nতিনি বলেন, ‘‘এ কারণে সংখ্যালঘুরা আরো নিরাপত্তাহীনতার মধ্যে আছেন৷ পুলিশের বোঝা উচিত, এটা কোনো স্বাভাবিক বিষয় নয়৷ একটা ধর্মীয় সম্প্রদায়ের ওপর এটা আঘাতের নতুন কৌশল৷''\nএটা কি সত্যিই কোনো বিশেষ ধর্মীয় সম্প্রদায়ের ওপর এটা আঘাতের নতুন কৌশল? লিখুন নীচের মন্তব্যের ঘরে৷\nরংপুরের সেই টিটু রায় নীলফামারীতে গ্রেপ্তার\nটিটু রায়ের বিরুদ্ধে ফেসবুক স্ট্যাটাসের মাধ্যমে ‘ধর্ম অবমাননার' অভিযোগ তুলে রংপুরে হিন্দুদের বেশ কিছু বাড়িঘরে আগুন দেওয়া হয়, চালানো হয় লুটপাট৷ সেই টিটু রায়কে নীলফামারী থেকে গ্রেপ্তার করা হয়েছে৷ (14.11.2017)\nরংপুরে হিন্দুদের উপর ‘পরিকল্পিতভাবে হামলা’\nবাংলাদেশের রংপুরে হিন্দুদের উপর পরিকল্পিতভাবে হামলার অভিযোগ উঠেছে৷ ফেসবুকে কথিত একটি স্ট্যাটাসকে কেন্দ্র করে শুক্রবার দুপুরে ঠাকুরপাড়া গ্রামে হিন্দুদের বাড়িতে লুটপাট হয়েছে৷ এসময় পুলিশের গুলিতে প্রাণ হারায় এক ব্যক্তি৷ (11.11.2017)\nরসরাজের ফেসবুক পোস্ট রসরাজের নয়\nবাংলাদেশের ব্রাহ্মণবাড়িয়ার নাসিরনগরে হিন্দু যুবক রসরাজ দাসের বিরুদ্ধে যে আপত্তিকর ফেসবুক পোস্টের অভিযোগ তুলে হিন্দুদের ওপর হামলা চলছে, সেই ফেসবুক পোস্ট তার নয় বলে জানিয়েছে পুলিশ ও দায়িত্বশীল ব্যক্তিরা৷ তবে তদন্ত চলছে৷ (07.11.2016)\nরামুর বৌদ্ধ পল্লী নতুন করে গড়ে তোলা হচ্ছে\nসাম্প্রদায়িক হামলায় বিধ্বস্ত রামুর বৌদ্ধ পল্লী আবার উঠে দাঁড়াচ্ছে৷ ক্ষতিগ্রস্ত ১২টি মন্দির এবং ৩০টি বাড়ি নির্মাণ করা হচ্ছে সরকারি উদ্যোগে৷ আর এই নির্মাণ কাজ করছে সেনাবাহিনী ও বিজিবি৷ (25.02.2013)\nরংপুরে হামলা: টিটু লেখাপড়া জানে না, ফেসবুক স্ট্যাটাসটি তবে কার?\nযার ‘কথিত ফেসবুক পোস্ট' নিয়ে রংপুরে হিন্দুদের বাড়ি ঘরে হামলা, আগুন আর লুটপাট করা হয়েছে, সেই টিটু রায় লেখা-পড়াই জানে না, এলাকায় নেই সাত বছর ধরে৷ খুলনার এক মাওলানার ফেসবুক থেকে স্ট্যাটাসটি ছড়িয়ে পড়ে বলে জানা গেছে৷ (12.11.2017)\nনাসিরনগরে হিন্দুদের বাড়িতে আগুন, মন্ত্রীর ভূমিকা প্রশ্নবিদ্ধ\nবাংলাদেশের ব্রাহ্মণবাড়িয়ার নাসিরনগরে মাত্র পাঁচদিনের মাথায় আবারো হিন্দুদের বাড়ি ও মন্দিরে আগুন লাগানো হয়েছে৷ বৃহস্পতিবার গভীর রাতে দুবৃত্তরা আগুন দেওয়ার পাশাপাশি বাড়ি-ঘরে হামলাও চালায়৷ পুড়িয়ে দেয় একটি প্রতিমা৷ (04.11.2016)\nএক ব্যক্তি ফেসবুকে ধর্মীয় অনুভূতিতে আঘাত হেনেছে- এই অভিযোগে ব্রাহ্মণবাড়িয়ার নাসিরনগরে হিন্দু জনপদে ব্যাপক সহিংসতা চালিয়েছে দুর্বৃত্তরা৷ শতাধিক বাড়ি ও বেশ কিছু মন্দিরে হামলা হয়েছে৷ সেখানে গিয়ে ছবি তুলে এনেছেন খোকন সিং৷ (10.11.2016)\nকি-ওয়ার্ডস বাংলাদেশ, রংপুর, হিন্দু, হামলা, টিটু, রসরাজ, সাম্প্রদায়িক, ফেসবুক, ধর্ম, ধর্ম অবমাননা, টিটু রায়\nরংপুরের সেই টিটু রায় নীলফামারীতে গ্রেপ্তার 14.11.2017\nটিটু রায়ের বিরুদ্ধে ফেসবুক স্ট্যাটাসের মাধ্যমে ‘ধর্ম অবমাননার' অভিযোগ তুলে রংপুরে হিন্দুদের বেশ কিছু বাড়িঘরে আগুন দেওয়া হয়, চালানো হয় লুটপাট৷ সেই টিটু রায়কে নীলফামারী থেকে গ্রেপ্তার করা হয়েছে৷\nরংপুরে হিন্দুদের উপর ‘পরিকল্পিতভাবে হামলা’ 11.11.2017\nবাংলাদেশের রংপুরে হিন্দুদের উপর পরিকল্পিতভাবে হামলার অভিযোগ উঠেছে৷ ফেসবুকে কথিত একটি স্ট্যাটাসকে কেন্দ্র করে শুক্রবার দুপুরে ঠাকুরপাড়া গ্রামে হিন্দুদের বাড়িতে লুটপাট হয়েছে৷ এসময় পুলিশের গুলিতে প্রাণ হারায় এক ব্যক্তি৷\nরংপুরে হামলা: টিটু লেখাপড়া জানে না, ফেসবুক স্ট্যাটাসটি তবে কার? 12.11.2017\nযার ‘কথিত ফেসবুক পোস্ট' নিয়ে রংপুরে হিন্দুদের বাড়ি ঘরে হামলা, আগুন আর লুটপাট করা হয়েছে, সেই টিটু রায় লেখা-পড়াই জানে না, এলাকায় নেই সাত বছর ধরে৷ খুলনার এক মাওলানার ফেসবুক থেকে স্ট্যাটাসটি ছড়িয়ে পড়ে বলে জানা গেছে৷


কীভাবে পপকর্ন তৈরি করবেন | l-groop.com\nকীভাবে পপকর্ন তৈরি করবেন\nপপকর্ন সুস্বাদু, বিশেষত যখন একটি পালঙ্ক এবং আপনার প্রিয় চলচ্চিত্রের সাথে জুটিবদ্ধ হয়। কিছু লোক মাইক্রোওয়েভ সংস্করণগুলির সুবিধাকে পছন্দ করে এবং অন্যরা চুলা পদ্ধতিতে শপথ করে। (দ্রষ্টব্য: বাল্ক পপকর্নের ব্যাগ থেকে কার্নেলগুলিও আসতে পারে তবে কার্নেলের ক্যান থেকে স্বাদ আরও ভাল।\nদ্রুত এবং সস্তা DIY কাগজ পদ্ধতি\nকিছু ব্রাউন পেপার ব্যাগ (লাঞ্চ ব্যাগ) কিনুন তবে নিশ্চিত হয়ে নিন যে প্যাকেজটি মাইক্রোওয়েভ-নিরাপদ হিসাবে লেবেলযুক্ত। মাইক্রোওয়েভ ব্যবহারের জন্য নয় এমন ব্যাগগুলি আগুন ধরতে পারে।\n1/4 থেকে 1/3 কাপ কার্নেলগুলি ব্যাগে Pালুন।\nদু'বার ব্যাগ ভাঁজ করুন। প্রধান ব্যবহার করবেন না।\nব্যাগটি আপনার মাইক্রোওয়েভে রাখুন।\nকয়েক মিনিটের জন্য উচ্চ উপর রান্না করুন। আপনার মাইক্রোওয়েভের উপর নির্ভর করে এই সময়টি পরিবর্তিত হয়। পপগুলি প্রায়2সেকেন্ডের ব্যবধানে থাকলে মাইক্রোওয়েভ বন্ধ করুন এবং চুলা থেকে ব্যাগটি সরিয়ে ফেলুন।\nএকটি পাত্রে পপকর্ন ourালা এবং মাখন এবং / অথবা সিজনিং (গুলি) এর সাথে শীর্ষে দিন।\nস্টোর-কেনা মাইক্রোওয়েভ পপকর্ন পদ্ধতি Meth\nআপনার প্রিয় পপকর্ন কিনুন।\nব্যাগের নির্দেশাবলী অনুসরণ করুন, যা সাধারণত নিম্নলিখিতগুলি সুপারিশ করে:\nমাইক্রোওয়েভে রাখার আগে ব্যাগটি আপনার আঙুলের সাহায্যে ম্যাসেজ করুন।\nপ্রস্তাবিতের চেয়ে কয়েক সেকেন্ডের জন্য মাইক্রোওয়েভ সেট করুন, সাবধানে শুনুন এবং যখন পপগুলি প্রায়2সেকেন্ডের ব্যবধানে থাকে তবে মাইক্রোওয়েভ বন্ধ করুন।\nস্বাদ জন্য তাত্ক্ষণিক ব্যাগ থেকে পপকর্ন সরান। ব্যাগটি আপনার থেকে দূরে খুলুন (বাষ্প গরম), তারপর পরিবেশন করুন এবং উপভোগ করুন!\nপুরানো ফ্যাশন স্টোভটপ পদ্ধতি\nPingাকনা সহ একটি প্যান ব্যবহার করুন, পপিংয়ের সময় বাষ্পকে বাঁচতে দেওয়ার জন্য গর্তযুক্ত feাকনাটি পছন্দ করুন। এটি পপকর্নকে চিবিয়ে যাওয়া থেকে বিরত রাখে।\nপ্যানে3টেবিল চামচ উদ্ভিজ্জ তেল যোগ করুন (কার্নেলের আপনার প্যাকেজটিতে প্রস্তাবিত)।\nআঁচ মাঝারি করে নিন এবং প্যানে দুটি কার্নেল যুক্ত করুন। যখন এই কার্নেলগুলি পপ হয়ে যায়, তেলটি বাকি অংশ যুক্ত করার জন্য যথেষ্ট গরম থাকে।\nপ্যানে ব্যাগে প্রস্তাবিত কর্নেলের পরিমাণ যোগ করুন এবং সেগুলি coverেকে দিন। Idাকনাটিতে গর্ত না থাকলে সামান্য আজার রেখে দিন।\nকার্নেলগুলি জ্বলতে না দেওয়ার জন্য প্যানটি আলতোভাবে নাড়ুন।\nকার্নেলগুলি পপ হওয়ার সময় কাঁপুন Keep একবার পপিং বন্ধ হয়ে যাওয়ার পরে তাপটি বন্ধ করে দিন।\nযে কোনও চূড়ান্ত পপসের জন্য একটি সেকেন্ড অপেক্ষা করুন এবং তারপরে বাষ্প এড়াতে আপনার কাছ থেকে idাকনাটি সরিয়ে ফেলুন।\nঅবিলম্বে একটি পাত্রে পপকর্ন pourালুন, আপনার পছন্দসই মরসুম যোগ করুন এবং উপভোগ করুন!\nআমি কোন ধরণের তেল ব্যবহার করব?\nআপনি যে কোনও ধরণের তরল তেল ব্যবহার করতে পারেন। মনে রাখবেন যে কিছু তেল স্বাদযুক্ত যেমন অলিভ অয়েল, অন্য তেলগুলির তেমন কোনও স্বাদ নেই যেমন উদ্ভিজ্জ তেল।\nআমার পপকর্ন কখন pourালা উচিত?\nপপকর্ন বেশ দ্রুত শীতল হয়ে যায়। এটি একটি পাত্রে andালুন এবং এটি পুরোপুরি পপিং বন্ধ হয়ে যাওয়ার পরে এটি seasonতু করুন।\nআমি কি তেলের পরিবর্তে মাখন ব্যবহার করতে পারি?\nহ্যাঁ, তবে যদি আপনি নোনতা স্বাদ না চান তবে আনসাল্টেড মাখন ব্যবহার করুন।\nএকটি চুলা কাজ পপকর্ন পপিং হবে?\nহ্যাঁ, এটি idাকনা পদ্ধতিতে কাজ করবে। তবে আপনার প্রথমে এক মিনিট বা তার চেয়ে কম চেষ্টা করা উচিত অন্যথায় আপনি এটি পোড়াতে পারেন।\nআমি কি পপকর্নে কিছু চিনি এবং মাখন যুক্ত করতে পারি?\nহ্যাঁ, আপনি যা খুশি যুক্ত করতে পারেন। আমি দেখতে পাউড চিনিও পপকর্নে ভাল স্বাদ নিতে পারে।\nস্বাদযুক্ত তেল কী পপকর্নের স্বাদে প্রভাব ফেলবে?\nস্পষ্টভাবে. আপনি যে ধরণের তেল ব্যবহার করছেন তা স্বাদের পরিবর্তন করতে পারে ঠিক তেমনই স্বাদযুক্ত তেল স্বাদকে প্রভাবিত করতে পারে।\nপপকর্ন পপ করার সময় কী স্বাদ যুক্ত করা সম্ভব?\nআপনি পপিং প্রক্রিয়া চলাকালীন না করে এটি তৈরি শেষ করার সাথে সাথে পপকর্নে স্বাদ যুক্ত করা ভাল।\nপপকর্নের ওপরে চকোলেট ingালাই কি এটির স্বাদ তুলবে?\nআপনি যদি চকোলেট প্রেমিকা হন তবে হ্যাঁ! সেরা স্বাদ জন্য, পপ করা হয়েছে পরে পপকর্ন উপর চকোলেট ourালা।\nপপকর্নকে মাইক্রোওয়েভ করার জন্য আমার কত তেল ব্যবহার করা উচিত?\nআমি যদি মাখন যোগ করি তবে কত?\nপপকর্ন তৈরি করতে আমি কি হ্যালোজেন কনভেশন ওভেন ব্যবহার করতে পারি?\nআমি যদি বাটার্ড পপকর্ন চাই তবে আমার আগে বা পরে মাখন লাগানো উচিত?\nপপকর্ন গরম থাকা অবস্থায় টপিংগুলি আরও ভালভাবে শোষণ করবে।\nব্যবহারের জন্য লেবেলযুক্ত না এমন মাইক্রোওয়েভে ব্যাগ রাখবেন না।\nগরম মাখন ব্যবহার করার সময় সতর্কতা অবলম্বন করুন কারণ এটি আপনাকে ছড়িয়ে দিতে এবং পোড়াতে বা আপনার পোষাকে দাগ দিতে পারে।\nপপকর্ন আগুনের ঝুঁকি হতে পারে, তাই সাবধানে দেখুন।\nপপকর্নকে overcook করবেন না; এটি জ্বলবে\nএকটি পাত্রে গরম না। এটি বিস্ফোরিত হতে পারে।\nপপিংয়ের সময় কখনই আপনার পপকর্নকে অবিরত রাখবেন না।\nগরম হয়ে গেলে মাখনের বিকল্প হিসাবে তেল ব্যবহার করবেন না। পপকর্ন উত্তপ্ত হয়ে গেলে, অ্যাসিডের বন্ধনটির জন্য তেলটি ঘুরিয়ে ফেলার জন্য তেল যথেষ্ট গরম হয়ে যায় the ট্রান্স ফ্যাট ।\nসর্বদা মার্জারিনের পরিবর্তে মাখন ব্যবহার করুন।\nআপনি সাহসী বোধ না করে বা অন্য কাউকে আপনাকে অন্য পদ্ধতি শিখানোর জন্য আশেপাশের কাউকে না থাকলে আপনার পক্ষে যে পদ্ধতিটি সবচেয়ে ভাল কাজ করে সেটির সাথে লেগে থাকুন।\nযদি আপনি কোনও মেয়ের স্লিপওভারের জন্য পপকর্ন বানাচ্ছেন তবে সৃজনশীল ট্রিটের জন্য গোলাপী রঙিন এবং বৃষ্টিপাতের সস দিয়ে পপকর্নকে মরানোর চেষ্টা করুন।\nপটে সর্বদা পপকর্নটি দেখতে নিশ্চিত হন কারণ পাত্রের নীচে কখনও কখনও জ্বলতে পারে।\nতাপ খুব কম রাখলে রান্নার সময় ধীর হয়ে যায় এবং ফলন কম হয়। এটি প্রায়শই জ্বলতে পারে, যা একটি অপ্রীতিকর "পোড়া" গন্ধ প্রকাশ করতে পারে।\nবিকল্প স্বাদযুক্ত পরীক্ষা:\nমাখনের সাথে ১ চা চামচ মরিচ এবং ১ চামচ ওরেগানো যুক্ত করুন\nলবণের উপরে কিছু লেবু চেপে নিন\nমাখনের সাথে ১ চা চামচ তরকারি যুক্ত করুন\nমাখনের পরিবর্তে ন্যূনতম তেল ব্যবহার করুন (একটি মাইক্রোওয়েভে উদ্ভিজ্জ তেল গরম করা বিপজ্জনক)\nপরীক্ষা! প্রায়শই, মশলার চেষ্টা করে পপকর্নের ফলস্বরূপ এটি আপনার পছন্দ অনুসারে।\nআলাদা স্বাদের জন্য সামান্য গ্রেটেড পনির (যেমন পারমিশান বা অন্যান্য শুকনো, বয়স্ক জাত) যুক্ত করুন।\nসৃজনশীলতার জন্য সীমাহীন সম্ভাবনাযুক্ত খাবারগুলির মধ্যে পপকর্ন অন্যতম। কেবল মাখন এবং লবণ দিয়ে থামবেন না, এটি সত্যিই আপনার নিজের রেসিপি তৈরি করুন!\nপপকর্ন রঙ কিভাবেকীভাবে পপকর্নের স্বাদ পাবেনকীভাবে পপকর্ন তাজা রাখবেনকীভাবে ঘরে তৈরি পপকর্ন তৈরি করবেনকীভাবে মাইক্রোওয়েভ পপকর্ন অতিরিক্ত বাটরি তৈরি করবেনআপনার পপকর্নের জন্য কীভাবে সিনেমা বাটার তৈরি করবেনকীভাবে প্যানে পপকর্ন তৈরি করবেনচুলায় পপকর্ন কীভাবে তৈরি করবেনকীভাবে মিষ্টি পপকর্ন তৈরি করবেনকীভাবে পপকর্ন মেকার ব্যবহার করবেন


ডায়াবেটিস রোগীদের জন্য খুবই উপকারি তেজপাতা! জেনে নিন এর অন্যান্য উপকারিতা | Health benefits of bay leaves In Bengali - Bengali BoldSky\n| Published: Monday, November 1, 2021, 14:00 [IST]\nভারতীয় রান্নাঘরের এক অন্যতম অবিচ্ছেদ্য অংশ হল তেজপাতা। পোলাও, ডাল, মাছ, মাংস, পায়েস, যেকোনও রান্নায় তেজপাতার ব্যবহার অনন্য স্বাদ এনে দেয়। তেজপাতা কেবল মাত্র তার সুগন্ধের জন্যই পরিচিত নয়, এটি অ্যান্টিঅক্সিডেন্ট, ভিটামিন এ ও সি, ফলিক অ্যাসিড এবং অন্যান্য খনিজের উৎস।\nতেজপাতায় অসংখ্য ঔষধি গুণও বর্তমান। বিভিন্ন ঘরোয়া কাজেও তেজ পাতা ব্যবহার করা হয়ে থাকে। তাহলে জেনে নিন, তেজ পাতার বেশ কিছু স্বাস্থ্য উপকারিতা সম্পর্কে।\nবিশেষজ্ঞদের মতানুসারে, প্রচুর ঘি-মাখন এবং মশলা আছে এমন খাবারে তেজপাতা ব্যবহার করলে, সহজে খাবার হজম হয়। তাছাড়া তেজ পাতা গ্যাস্ট্রোইনটেস্টাইনাল সিস্টেমের উপরে শক্তিশালী প্রভাব ফেলতে সক্ষম। তাছাড়া তেজ পাতা প্রস্রাব এবং বমির মাধ্যমে, শরীরের বিষাক্ত টক্সিনগুলি অপসারণ করতেও সহায়তা করে।\nবিভিন্ন গবেষণায় প্রমাণিত যে, তেজ পাতার নিয়মিত সেবন টাইপ2ডায়াবেটিস নিয়ন্ত্রণ করতে, সহায়তা করতে পারে। তাছাড়া এই চমৎকারী পাতাগুলি, টেম্পারিংয়ের ক্ষেত্রেও ব্যবহৃত হয়। যা গ্লুকোজ বিপাকের ক্ষেত্রে, গুরুত্বপূর্ণ ভূমিকা পালন করে। তাই খাবারের তেজপাতার ব্যবহার, ডায়াবেটিস রোগীদের ক্ষেত্রে অত্যন্ত উপকারী।\n৩) ফাংগাল ইনফেকশন নিয়ন্ত্রণ করতে সহায়ক\nগবেষকদের মতে, তেজ পাতায় অ্যান্টি-ফাঙ্গাল বৈশিষ্ট্য বর্তমান। যা ত্বককে, যেকোনো ধরনের সংক্রমণ বা অস্বস্তির হাত থেকে রক্ষা করতে, সহায়তা করে। তেজ পাতার নিয়মিত সেবন, একটি প্রতিরক্ষামূলক অদৃশ্য স্তর তৈরি করে, যা বাতাসে ভ্রাম্যমান ব্যাকটেরিয়া গুলিকে, দূরে রাখতে সহায়তা করে।\n৪) শ্বাসযন্ত্রের চিকিৎসায় সহায়ক\nতেজ পাতা নিজেই এসেনশিয়াল অয়েলের একটি উৎকৃষ্ট উৎস। এই পাতা থেকে নিষ্কাশিত এসেন্সিয়াল অয়েল, শ্বাস যন্ত্রের বিভিন্ন সমস্যার উপশম করতে, অত্যন্ত কার্যকর রূপে প্রমাণিত।\n৫) প্রদাহ নিয়ন্ত্রণ করতে সহায়তা করে\nতেজ পাতা প্রদাহ নিয়ন্ত্রণ করতে, দুর্দান্ত কার্যকর। তেজ পাতায়, সেসকুইটারপেন নামক ল্যাকটোন বর্তমান। এটি নাইট্রিক অক্সাইডের উৎপাদনকে বাধা দেয় এবং এর থেকে হওয়া প্রদাহের বিরুদ্ধে লড়াই করতেও সহায়তা করে।\n৬) উদ্বেগ এবং মানসিক চাপ কমাতে সহায়ক\nতেজ পাতায় 'লিনালুল' নামক এক ধরনের যৌগ বর্তমান। এটি শরীরের স্ট্রেস হরমোনের মাত্রা নিয়ন্ত্রণে রেখে, শরীর এবং মনকে শান্ত করতে সহায়তা করে। এর ফলে উদ্বেগ কিংবা বিষণ্নতার সম্ভাবনা, অনেকাংশেই কমে যায়।\n৭) ক্যান্সার প্রতিরোধী বৈশিষ্ট্য বর্তমান\nতেজ পাতা হল এক ধরনের চমৎকারী উপাদান, যা ক্যান্সার প্রতিরোধী হিসেবেও কাজ করে। নিউট্রিশন রিসার্চ জার্নাল এর মতানুসারে, তেজ পাতায় থাকা অ্যান্টিঅক্সিডেন্ট এবং জৈব যৌগগুলি, ক্যান্সার- সৃষ্টিকারী ফ্রি রেডিকেলের খারাপ প্রভাব থেকে, শরীরকে রক্ষা করতে সহায়তা করে।\n৮) হার্ট ভাল রাখে\nতেজ পাতায় উপস্থিত যৌগগুলি, হৃৎপিণ্ডের ক্যাপিলারি ওয়াল (capillary walls of the heart) কে শক্তিশালী করে তুলতে সহায়তা করে। তাছাড়া তেজ পাতা ক্যাফেইক অ্যাসিডের একটি উৎকৃষ্ট উৎস। এটি শরীর থেকে LDL বা খারাপ কোলেস্টেরল দূর করতে সহায়তা করে। যার ফলে শরীরে, কোলেস্টেরলের মাত্রাও নিয়ন্ত্রণে থাকে। তাই তেজ পাতাকে অনেকেই, রান্নাঘরে হার্ট-ফ্রেন্ডলি উপাদানও বলেন।\n৯) চুলের জন্য উপকারি\nআপনি কি চুল পড়া, খুশকি এবং হেয়ার ফলিকলের সমস্যা নিয়ে চিন্তিত? তাহলে, তেজ পাতা ব্যবহার করে দেখুন। এটি করতে, প্রথমে জলে বেশ কিছুক্ষন তেজ পাতা ভিজিয়ে রাখুন। তারপরে শ্যাম্পু করে নিয়ে, মাথার ত্বকে ভালো করে ওই তেজপাতা ঘষে নিয়ে ধুয়ে ফেলুন। ফল হাতেনাতে পাবেন। এটি চুলের ঘনত্ব এবং আয়তন বৃদ্ধি করতে, দুর্দান্ত কার্যকর।\nRead more about: tej patta healthy food health care bay leaves bay leaf health তেজপাতা তেজ পাতা স্বাস্থ্য\nHealth benefits of bay leaves In Bengali\nHere are9reasons why you MUST include bay leaves in your diet. Read on.\nStory first published: Monday, November 1, 2021, 14:00 [IST]


প্রবাসীকে বিয়ে করতে শিশু অপহরণ পাত্রীর, অতঃপর...\nHome সারাবাংলা প্রবাসীকে বিয়ে করতে শিশু অপহরণ পাত্রীর, অতঃপর…\nবাংলাদেশ প্রতিবেদক: মৌলভীবাজারের রাজনগর উপজেলার ওমান প্রবাসী জুবেল আহমদের (২৬) সাথে বিয়ের কথাবার্তা চলছিল ওসমানীনগর থানার পশ্চিম রুকনপুর গ্রামের রুহেনা আক্তার রিয়ার (২১)। অভিভাবকদের আলাপ-আলোচনায় সমঝোতা না হওয়ায় বিয়ের বিষয়টি ভেঙে যায়। ওই যুবককে বিয়ে করতে পাত্রী নিজেই পরিচিত কয়েকজনের সহযোগিতায় পাত্রের ভাতিজাকে কৌশলে অপহরণ করান।\nএ ঘটনাটি ঘটে গত ২ ডিসেম্বর দুপুরে রাজনগর উপজেলার উত্তরভাগ ইউনিয়নের কেশরপাড়া গ্রামে। অপহরণের ২৪ ঘন্টা পর শিশুটিকে উদ্ধার করে মায়ের কোলে ফিরিয়ে দিয়েছে রাজনগর থানার পুলিশ। এ ঘটনায় মূল আসামি হিসেবে ওই তরুণীকে গ্রেফতার করেছে পুলিশ।\nরাজনগর থানা পুলিশ ও স্থানীয় সূত্রে জানা যায়, গত ২ ডিসেম্বর বৃহস্পতিবার দুপুরে ওমান প্রবাসী জুবেল আহমদের (২৬) ভাই ওমানপ্রবাসী জায়েদের বন্ধু পরিচয় দিয়ে উপজেলার কেশরপাড়া গ্রামের অপর ভাই জাবেদ আহমদের বাড়িতে যান দুই যুবক। এ সময় চা-নাস্তা খাওয়ার পর জাবেদ আহমদের ২২ মাস বয়সী শিশু সাইফকে নিয়ে মোবাইলের রিচার্জ (মিনিট) কার্ড কেনার কথা বলে বের হন তারা। পরে তাদের ব্যবহৃত প্রাইভেট কারে শিশুটিকে নিয়ে তারা পালিয়ে যান।\nএর ৪-৫ ঘণ্টা পর শিশুটির দাদির ফোনে কল করে জানানো হয় তাকে ফিরে পেতে হলে জুবেল আহমদের সাথে যে মেয়ের বিয়ের কথাবার্তা চলছে তার সাথে বিয়ে দিতে হবে। বিষয়টি জাবেদ আহমদ সাথে সাথে রাজনগর থানায় অভিযোগ করলে থানার এসআই মো. নূর উদ্দিনের নেতৃত্বে প্রযুক্তির সহায়তায় অপহরণকারীর অবস্থান নিশ্চিত হয়ে গত ৩ ডিসেম্বর শুক্রবার বিকেলে সিলেটের ওসমানীনগর থানার তাজপুর বাজারের কদমতলী এলাকায় অভিযান চালিয়ে অপহৃত ওই শিশুটিকে অক্ষত অবস্থায় উদ্ধার করে পুলিশ। এ সময় ওসমানীনগর থানার পশ্চিম রুকনপুর এলাকার মৃত কনাই মিয়ার মেয়ে রুহেনা আক্তার রিয়াকে (২১) গ্রেফতার করে।\nএ ঘটনায় নারী ও শিশু নির্যাতন দমন আইনে রাজনগর থানায় মামলা (নং ০১, তারিখ ৩/১২/২০২১) হয়েছে।\nশনিবার বিকেলে প্রেস ব্রিফিংয়ে এসব তথ্য নিশ্চিত করেন অতিরিক্ত পুলিশ সুপার (সদর সার্কেল) মো. জিয়াউর রহমান। তিনি বলেন, শিশুটিকে অক্ষত অবস্থায় উদ্ধার করে মায়ের কোলে ফিরিয়ে দেয়া হয়েছে। অপহরণের মূল পরিকল্পনাকারীকে গ্রেফতার করা হয়েছে। বাকি আসামিদেরও গ্রেফাতর করতে অভিযান অব্যাহত আছে। প্রেস ব্রিফিংয়ের উপস্থিত ছিলেন রাজনগর থানার ভারপ্রাপ্ত কর্মকর্তা (ওসি) মোহাম্মদ নজরুল ইসলাম, ওসি (তদন্ত) মো. ফরিদ উদ্দিন, এস.আই মো. নূর উদ্দিন।\nPrevious articleপ্রথম দিনে পাকিস্তানের মাত্র ২ উইকেট তুলতে পেরেছে বাংলাদেশ\nNext articleবাংলাদেশ রেডক্রিসেন্ট সোসাইটি রংপুর ইউনিটের বার্ষিক সাধারণ সভা অনুষ্ঠিত


শেরপুর জেলা সংবাদদাতা | প্রকাশের সময় : ২০ সেপ্টেম্বর, ২০২১, ৩:৩৩ পিএম\nশেরপুরে এক বৃদ্ধের লাশ উদ্ধার করেছে পুলিশ। তাঁর নাম মো. রিয়াজ উদ্দিন (৭০)। তিনি সদর উপজেলার লছমনপুর ইউনিয়নের ঝাউয়েরচর গ্রামের বাসিন্দা। ২০ সেপ্টেম্বর সোমবার সকালে ঝাউয়েরচর গ্রামের একটি কাঠ বাগানের গাছ থেকে ওই বৃদ্ধের লাশ উদ্ধার করে পুলিশ।\nপুলিশ ও স্থানীয় সূত্রে জানা গেছে, রিয়াজ উদ্দিন দীর্ঘদিন যাবত তাবলিগ জামাতের কাজে জড়িত ছিলেন। কিন্তু কিছুদিন ধরে তিনি মানসিকভাবে অপ্রকৃতিস্থ হয়ে পড়েন। সোমবার ভোরে ফজরের নামাজের কথা বলে তিনি বাড়ি থেকে বের হন। এরপর তাঁর সন্ধানে খোঁজাখুঁজির এক পর্যায়ে স্বজনেরা বাড়ির অদূরে একটি কাঠ বাগানের মেহগনি গাছের ডালের সঙ্গে গলায় মাফলার প্যাঁচানো অবস্থায় রিয়াজ উদ্দিনকে ঝুলতে দেখেন। সংবাদ পেয়ে সদর থানার পুলিশ তাঁর লাশ উদ্ধার করে।\nসদর থানার উপপরিদর্শক (এসআই) মো. আশরাফুল ইসলাম বলেন, এ ঘটনায় থানায় অপমৃত্যুর (ইউডি) মামলার প্রস্তুতি চলছে। সুরতহাল প্রতিবেদনে মৃতের গলায় কালো দাগ দেখা গেছে। মৃত্যুর প্রকৃত কারণ নির্ণয়ে লাশ ময়নাতদন্তের জন্য জেলা সদর হাসপাতাল মর্গে পাঠানো হয়েছে। প্রাথমিকভাবে ধারণা করা হচ্ছে, মানসিক ভারসাম্যহীনতার কারণে তিনি গলায় ফাঁস দিয়ে আত্মহত্যা করেছেন।


🕐 ২:৪৫ অপরাহ্ণ, অক্টোবর ০২, ২০১৯\nসম্প্রতি জাতিসংঘের মহাসচিব অ্যান্তেনিও গুতেরেসের ডাকা ক্লাইমেট অ্যাকশন সামিটে বক্তব্য দেন গ্রেটা।\nবিশ্বনেতাদের উদ্দেশে তিনি বলেন, আমরা বিশাল মাত্রায় বিলুপ্তির পথে চলতে শুরু করেছি। আর আপনারা শুধু টাকা-পয়সা আর অনন্তকাল ধরে অর্থনৈতিক প্রবৃদ্ধির রূপকথার কাহিনী শুনিয়ে চলেছেন। কী সাহস আপনাদের! আমার বার্তা হচ্ছে, আমরা আপনাদের পর্যবেক্ষণ করছি। সবকিছুই ভুল। আমার তো এখানে থাকার কথা ছিল না। সমুদ্রের ওই প্রান্তে স্কুলে থাকার কথা ছিল। কিন্তু আপনারা আমাদের ছোটদের কাছে আশার কথা শুনতে এসেছেন। ফাঁকা বুলি আউড়িয়ে আপনারা আমার স্বপ্ন ও শৈশবকে চুরি করেছেন। কিন্তু ভাগ্যবতীদের মধ্যে আমি একজন।\nলোকজন ভোগান্তিতে রয়েছেন, তারা মারা যাচ্ছেন, পুরো প্রাণ-প্রকৃতি ভেঙে পড়ছে। একটি ব্যাপক বিলুপ্তি শুরুর মধ্যে আমরা রয়েছি। একটি স্থায়ী অর্থনৈতিক সমৃদ্ধির রূপকথার গল্প ও অর্থ, যা নিয়ে আপনারা কথা বলতে পারেন। এত স্পর্ধা আপনারা কই পান!\nআমি কতটা কাতর ও ক্ষুব্ধ, তাতে কিছু যায় আসে না। যদি আপনি পরিস্থিতি সত্যিকার অর্থে বুঝতে পারেন, কিন্তু এখনো কোনো কার্যকর পদক্ষেপ নিতে ব্যর্থ হন, তখন আপনি অশুভ হয়ে যাবেন এবং আমি তা বিশ্বাস করতে অস্বীকার করব।\nদীর্ঘস্থায়ী ১.৫ ডিগ্রি সেলসিয়াস তাপমাত্রা এড়ানোর ক্ষেত্রে পৃথিবীকে ৫০ শতাংশ সুযোগ দিতে ২০৩০ সাল নাগাদ কার্বন নির্গমন ৫০ শতাংশ কমিয়ে আনার লক্ষ্যমাত্রা হচ্ছে এখনকার সবচেয়ে জনপ্রিয় আলাপ। বলা হচ্ছে, এতে দুর্যোগ এড়ানো যাবে। কিন্তু ৫০ শতাংশ ঝুঁকি শুধু আমাদের কাছে গ্রহণযোগ্য নয়। এই পরিসংখ্যানের পক্ষে কোনো পরিকল্পনা কিংবা সমাধান তুলে ধরা হয়নি।\nকারণ এই সংখ্যা খুব বেশি অস্বস্তিকর হবে। কাজেই এটি যেমন, তেমন করে বলতে আপনারা এতটা পরিপক্ব হননি। আপনারা আমাদের ব্যর্থ করে দিচ্ছেন, কিন্তু ছোট্টরা আপনাদের প্রতারণা বুঝতে শুরু করেছে। সব ভবিষ্যৎ প্রজন্ম আপনাদের ওপর নজর রাখছে। যদি আপনারা আমাদের ব্যর্থ করে দিতে চান, তবে আমরা আপনাদের কখনো ক্ষমা করব না।\nনারীদের অনুপ্রেরণা অরুন্ধতি\n‘সমাজে নারীর অবদান’\nজন্ম নিরোধকের জনক মার্গারেট\nগৌরব অর্জনে গোল্ডার\nআধুনিক ধারার শিল্পী গ্রাহাম\nহতাশা ভেঙে সফল তানিয়া\nশিক্ষিকা থেকে উদ্যোক্তা হাজেরা\nতরুণীদের আদর্শ রিমা\nম্যাজিস্ট্রেট হতে চান দৃষ্টিহীন সুবর্ণা